Башҡортостан инвестициялар йәлеп итеү буйынса өс яҡлы килешеү төҙөнө // Иҡтисад | новости башинформ.рф\nБашҡортостан инвестициялар йәлеп итеү буйынса өс яҡлы килешеү төҙөнө\n11:57, 17 мая 2012 Иҡтисад\nБашҡортостан Хөкүмәте, Рәсәй туранан-тура инвестициялар фонды һәм Стратегик инициативалар агентлығы араһында хеҙмәттәшлек тураһындағы килешеүгә ҡул ҡуйылды. Документҡа 16 майҙа Өфөлә республика Президенты Рөстәм Хәмитов, «Рәсәй туранан-тура инвестициялар фонды» идара компанияһы яуаплылығы сикләнгән йәмғиәтенең генераль директоры Кирилл Дмитриев һәм «Стратегик инициативалар агентлығы» автономиялы коммерцияға ҡарамаған ойошмаһының «Яңы бизнес» йүнәлеше директоры Артем Аветисян ҡул ҡуйҙы.\n— Бөгөн Башҡортостан сит ил инвесторҙары менән әүҙем эшләй, әммә беҙ һәр саҡ дуҫтарса ярҙамға, эшлекле ярҙамға мохтаж, бындай проекттарҙа ныҡлы партнерҙар эҙләйбеҙ һәм, әлбиттә, Фондтың да, Агентлыҡтың да был йәһәттән беҙгә ярҙам итәсәгенә иҫәп тотабыҙ, — тип ҡунаҡтарҙы сәләмләне Рөстәм Хәмитов. – Республикабыҙ яңы ҙур инвестицион проекттарҙы ҡабул итеү өсөн ҙур мөмкинлектәргә эйә. Инвестициялар йәлеп итеүҙең ҙур һәм ауыр эш булыуын аңлайбыҙ. Был йүнәлештә тәүге аҙымдар яһалған да инде. Инвесторҙарға, һалымдар буйынса барлыҡ ташламалар менән файҙаланып, Башҡортостан Республикаһында бөтөнләй икенсе планда эшләргә мөмкинлек биргән заманса ҡануниәт булдырҙыҡ. Был эште дауам итәсәкбеҙ, беҙҙең закондарға төҙәтмәләр әҙерләнә. Бынан тыш, инвестицион инфраструктура булдырабыҙ: Үҫеш корпорацияһы һәм республиканың Сауҙа-сәнәғәт палатаһы уңышлы эшләй. Инвесторҙарға ярҙамға йәнә бер инструмент – Инвестиция фонды: быйыл ул яҡынса 400 миллион һум тәшкил итәсәк. Былтыр төп капиталға инвестициялар, 5,5 процентҡа артып, 185 миллиард һумға етте. Үткән йылда республика иҡтисадына яҡынса 300 миллион АҠШ доллары күләмендә туранан-тура инвестициялар йүнәлтелде. Был, бәлки, күп тә түгелдер, әммә 2010 йылдағы күрһәткестәр менән сағыштырғанда өс тапҡырға күберәк.\n— Төбәктә ҙур инвестициялар йәлеп итеү буйынса нигеҙ булдырыу өсөн күп нәмә эшләнгән. Республикаға капитал һалыуҙа әүҙем ҡатнашырға теләр инек, — тине Кирилл Дмитриев. – Беҙҙе агросекторҙы, урман эшкәртеү сәнәғәтен, машиналар эшләү тармағын инвестициялау ҡыҙыҡһындыра.\n— Барлыҡ көсөбөҙҙө ҡыҙыҡлы, киләсәкле проекттарға ярҙам итеүгә йүнәлтәсәкбеҙ, — тип билдәләне Артем Аветисян.\nРеспублика ысынында ла проекттар менән дә, инвесторҙар менән дә эшләй белә, тип билдәләне ул.\nӘлеге өс яҡлы килешеүгә БР Хөкүмәтенең киңәйтелгән ултырышы сиктәрендә ҡул ҡуйылды, унда Рәсәй туранан-тура инвестициялар фонды һәм Стратегик инициативалар агентлығында ҡыҙыҡһыныу уятҡан проекттарҙың презентацияһы үтте.\nБөгөнгө көндә Башҡортостанда йәмғеһе 52 проект эшләй (инвестицияларҙың дөйөм күләме – 300 миллиард һумдан ашыу). Уларҙы тулыһынса тормошҡа ашырыу яҡынса 40 мең яңы эш урыны булдырырға мөмкинлек бирәсәк.


Француздар башҡортса йырлай беләме? | ГТРК «Башкортостан» — Новости Уфы и РБ\n6-сы Бөтә донъя фольклориадаһында ҡатнашыусылар республика буйлап сәйәхәтен дауам итә. Төньяҡ фестиваль округы маршрутында уларҙы беҙҙең ижади төркөм дә оҙатты.\nБорай ерендә дуҫлыҡ йырҙары яңғырай. Беҙгә француз телендәге иң билдәле йыр оҡшаһа, “Лез Энфан Д,Арозио” фольклор коллективы артистары иһә башҡорт йырҙарын өйрәнеп алырға тырыша. Ә македондарҙың бейеүен тәүгә күрәм. Уларҙа яңғыҙ бейемәйҙәр икән, миңә хеҙмәттәшем Аделина Хәйбрахманова ярҙам итте. Төньяҡ Македония коллективы – “Илинден” халыҡ бейеүҙәре ансамбле солисткаһы үҙ халҡының да, башҡорт ҡыҙҙары хәрәкәттәрен дә оҫта башҡара.Ҡунаҡтар һәр һүҙҙе, һәр хәрәкәтте отоп алырға ғына тора. Үҙҙәренең йыр-бейеүҙәренә лә ихлас өйрәтә. Һөйләшкәндә оҡшаш өндәр, һүҙҙәр килеп сыға. Ҡул эштәрендә лә уртаҡ һыҙаттар бар. Был беҙ бала саҡтан күреп үҫкән башҡорт биҙәге. Мин һеҙгә хәҙер тағы ла бер орнаментты күрһәтәм. Перунан алып килгәндәр уны… Борайҙар ҡунаҡтарҙың ҡул эш өлгөләрен тәфсирләп өйрәнһә, сит илдән килеүселәрҙең иғтибары урындағы оҫталарҙың күргәҙмәһендә. Сығыш яһаған һәр ҡалала улар төрлө күргәҙмәләрҙе күрә һәм матур тәъҫораттар йыя.Борайға ете ил коллективы килде – Палестина, Франция, Белоруссия, Төньяҡ Македония, Перу, Румыния һәм Эквадор. Һуңғыларының мәҙәниәте бөтөнләй башҡа. Был Иблес бейеүе. Битлекте хәтерләткән баш кейемдәренең бер яғы — ыңғай, икенсеһе кире көстәрҙе сағылдыра. Милләттәре – эквадор, ә туған телдәре – испан теле. Белорустар араһында яҡташыбыҙҙы таптыҡ.Борай – төбәктең иң күп милләт вәкилдәре йәшәгән райондары рәтенән. Унда 30-лап милләт төйәк итә. Бөтә ижади коллективтарҙы йыйған хәлдә үҙенә күрә бер фольклориада ойошторорға була. Иллә мәгәр Бөтә донъя фольклориадаһын ҡаршы алыуға борайҙар ныҡлап әҙерләнгән.Фестиваль юлдары Палестина, Франция, Белоруссия, Төньяҡ Македония, Перу, Румыния һәм Эквадорҙан килгән фольклориада ҡунаҡтарын артабан Асҡын районына илтә. Ә 9 июлдә улар Өфөлә сығыш яһаясаҡ.


Институттың тарихы | Башҡорт дәуләт университеты\nҺеҙ бында: БДУ » Баш Бит » Университет тураһында » Институттар һәм факультеттар » Хоҡуҡ институты » Институттың тарихы\nХоҡуҡ институтың структураһы\nХоҡуҡ институтының тарихы 1949 йылдан башлана. Был йылдың 9 декабендә СССР-ҙың Министрҙар Советы ҡарары менән Бөтә Союз ситтән тороп уҡыу юридик институтының Өфө филиалы асыла. Филиал республиканың Юғары суды бинаһының бер нисә бүлмәһен биләй. 1964 йылда филиал Свердловск юридик институтының Өфө факультетына әйләндерелә. 1972 йылдың ғинуарында ғына факультет Башҡорт дәүләт университеты составына индерелә. Был хәл республикала юридик белем селтәрен киңәйтеүҙә яңы аҙым була. Ул ваҡытта факультеттың профессорҙар һәм уҡытыусылар составы 37 кешенән тора, шуларҙың 24-е ғилми дәрәжәгә эйә була. 1999 йылда юридик факультет Башҡорт дәүләт университетының Хоҡуҡ институтына әйләндерелә. Хәҙерге ваҡытта ул Башҡортостан Республикаһында көндөҙгө һәм ситтән тороп уҡыу бүлектәрендә юғары квалификациялы юристар әҙерләгән ҙур ғилми, уҡытыу һәм интеллектуаль үҙәк иҫәпләнә. Бөгөн институттың 11 кафедраһында 3000-дән ашыу студент уҡый, улар менән 200-ҙән ашыу квалификациялы уҡытыусылар эшләй.\nФакультет эшләгәндән алып уның ғалимдары тарафынан тиҫтәләгән монографиялар, уҡыу әсбаптары, йөҙләгән ғилми мәҡәләләр баҫтырылған. Йыл һайын беҙҙең уҡытыусылар һәм студенттар Рәсәйҙә һәм сит илдәрҙә үткәрелгән конференциялар менән симпозиумдарҙа сығыш яһай, федерация һәм республика кимәлендә закондар сығарыу эшмәкәрлегендә ҡатнаша, яңы ҡабул ителгән норматив акттар буйынса эксперттар булып сығыш яһай.\nИнституттың тарихы һәм ғөмүмән республикала юридик белем биреүҙең тарихы тураһында һөйләгәндә был эштең башында тороусыларҙы, уның үҫешендә ҙур роль уйнаусыларҙы әйтеп үтмәү мөмкин түгел. Улар – профессорҙар Л.Л.Каневский, Ф.М.Раянов, М.С.Орданский, В.А.Банин, Ф.Ғ.Ғиләжев, В.Д.Пакутин, Ф.З.Ҡолбарисов, Л.С.Самсонова, Л.Д.Павленко һәм башҡалар.\nБашҡорт дәүләт университеты һәр ваҡыт төрлө өлкәләрҙә таланттары менән дан тотто, һәм студенттар менән уҡытыусыларҙың һәр яңы быуыны уның тарихында үҙенең юйылмаҫ эҙен ҡалдыра, ә был тарихтың, һис шикһеҙ, сағыу дауамы буласаҡ...


1 марттан Өфөнөң Ағиҙел йылғаһы аша иҫке күпер 30 айға реконструкцияға ябыла\n28 Февраль , 10:21\nБаш ҡаланың Көньяҡ ҡапҡаларын нығытыу маҡсатында Пугачев урамында ла күләмле төҙөкләндереү эштәре планлаштырылған.\n2020 йылдың ноябрендә Өфөнөң Көньяҡ өлөшөндә Ағиҙел йылғаһы аша өҫтәмә күпер сафҡа индерелде. Технологик яҡтан ҡоролма ил кимәлендә уникаль һанала. Төҙөлөш барышында ике яҡтан да транспорт хәрәкәте туҡтатылманы, ҡыҫынҡы шарттарҙа күтәрелде. Биләмәлә реконструкция эштәре дауам итәсәк. 1956 йылғы күперҙе тулыһынса яңыртыу бурысы ҡуйылған.\n«Өфөнөң Көньяҡ ҡапҡалары» тип исемләнгән ҙур проект тормошҡа ашырыла башлай. Уға ярашлы Пугачев, Рыленко урамдарында реконструкция үтәсәк. Әлегә М-5 трассаһына илткән магистралгә көсөргәнеш ҙур. Шуға төп юлды дүрт һыҙатҡа тиклем киңәйтеү, ике кимәлдәге развязка төҙөлөшө ҡаралған. Транспорт инфраструктураһындағы үҙгәрештәр автоһәүәҫкәрҙәргә ваҡытлыса ҡаршылыҡтар килтерәсәк.


13 Апрель 2018, 16:41\nБеҙҙең Исмаил мәктәбендә технология дәрестәре мауыҡтырғыс үтә. Бер көн өйҙән һалам алып килергә ҡушҡас, балалар тәүҙә аптырап ҡалғайны. Өсөнсөләр менән бергәләп алтын балыҡ эшләй башлағас, ҡыуанып киттеләр. Бигерәк шәп килеп сыҡты.\nӘйткәндәй, белем усағыбыҙҙа V – XI синыфтар өсөн йыһазландырылған хеҙмәт кабинеты ла бар. Унда дәрестәрҙе Гөлназ Фәит ҡыҙы Солтанова алып бара. Уҡыусылар үҙен бик ярата, дәрестәренә ашҡынып торалар.\nБөгөн технология уҡытыусыһы ярҙамсы, белем алырға әйҙәүсе остаз ғына түгел, уҡыусыла булған ижади һәләттәрҙе асыусы ла булып тора.


Роберт Миңнуллин - Журнал Агидель\nҠәләмдәшем Ҡәҙим Аралбайҙың оло юбилейы мөнәсәбәтенән, үҙемдә булған бөтә китаптарын да яңынан тағы бер тапҡыр байҡап сыҡтым. Ә уның китаптары миндә бик күп. Эре, матур каллиграфик хәрефтәр менән изге теләкле автографтар яҙылған ул китаптарҙы мин дуҫымдың ҡәҙерле бүләктәре итеп һаҡлайым. Улар һаман арта ғына, өҫтө-өҫтөнә өҫтәлә бара. Бына әле ошо араларҙа ғына Өфөнән уның тағы бер яңы китабы килеп төштө. “Йыр йылыһы” тип атала. Бик матур, бик йылы исем, шулай бит?! Миңә атап яҙған һүҙҙәренән дә шиғырҙарының йыр йылыһы, шағирҙың йән йылыһы бөркөлөп тора: “Хөрмәтле Роберт дуҫ! Һинең менән ғүмеребеҙҙең байтаҡ йылдарын бергә үттек, йырҙарыбыҙ бергә лә, айырым-айырым да халҡыбыҙ йөрәгенә барып етә, ҡабул ителә торҙо. Алда ла бағышлайһы йырҙарыбыҙҙың шулай бергә-бергә яңғырауын, күңелдәргә йылы биреүен теләйем. Ҡәләмдәшең Ҡәҙим Аралбай. 2.09.2016. Өфө”. Был һүҙҙәрҙе уҡып сығыу менән эсемдән генә әлеге изге теләктәрҙе ҡеүәтләнем: “Амин! Шулай булһын!”\nИң элек шуныһы ғәжәпләндерҙе: “Йыр йылыһы”на тотош яңы әҫәрҙәр генә туплап бирелгән икән. Беҙҙә бит, ғәҙәттә, юбилей баҫмалары элекке әҫәрҙәрҙән генә ғибәрәт була. Ә бында – фәҡәт һуңғы йылдарҙа яҙылған шиғырҙар, поэмалар, робағиҙар, тәржемә әҫәрҙәр... Тимәк, шағир яҙа, ижад итә, тимәк, шағир әле ҡартайырға уйламай, күкрәгендәге шиғыр уты әле лә дөрләй. Тимәк, шиғриәт һалдаты әле лә сафта, “передовой”ҙа. Мин инде шартлы рәүештә Ҡәҙимде “шиғриәт һалдаты” ғына тим, сөнки был осраҡта дәрәжәләр, ”звание”лар бирергә минең бер ниндәй ҙә вәкәләттәрем юҡ. Уның дәрәжәләре былай ҙа етерлек: халыҡтыҡы ла, хакимиәт биргәндәре лә. Шунан уйлап та ҡуйҙым: бына был Ҡәҙим Аралбай инде! Мәңге йәш, мәңге тынысһыҙ, эшлекле һәм эшсән Аралбай! ”Афарин!” тимәй ни тиерһең...\nБеҙҙең дуҫлығыбыҙ күптәнән килә. Әле лә хәтерләйем, 1989 йылда Татарстанда Башҡортостандың әҙәбиәт һәм сәнғәт көндәре уҙғарылды. Ул ғәжәп бер дуҫлыҡ һәм туғанлыҡ тантанаһына әүерелде. Уны башҡа ҡабатлап та булмайҙыр, күрәһең. Камал театры ҡаршыһындағы ҙур майҙанда шиғриәт байрамы уҙҙы. Уны алып барыуҙы нишләптер икебеҙгә – башҡорттар яғынан Ҡәҙимгә, татарҙар яғынан миңә – тапшырҙылар. Ул юғары дәрәжәлә уҙған шиғыр байрамының фотоһүрәттәре әле лә һаҡлана. Беренсе рәттә – Башҡортостан Юғары Советы Президиумы Рәйесе Фәйзулла ағай Солтанов, Татарстан Юғары Советы Президиумы Рәйесе Шамил ағай Мостаев, КПСС-тың Башҡортостан өлкә комитеты сәркәтибе Әхнәф Дилмөхәмәтов. Улар менән бер рәттән беҙ ҙә йәнәшә баҫып торабыҙ, әлбиттә! Ул йәнәшәлек, шөкөр, бөгөнгә ҡәҙәр дауам итә.\nБеҙ бит өлкәндәр ышығында үҫкән, уларҙың йылы ҡарашы арҡаһында шағир булып өлгөргән быуын. Мин әҙәбиәткә аяҡ баҫҡанда башҡорт шиғриәтен Мостай Кәрим, Назар Нәжми, Әнғәм Атнабай, Марат Кәримов, Рәми Ғарипов, Рафаэль Сафин, Муса Ғәли кеүек олпат әҙиптәребеҙ тотоп тора ине. Беҙ уларҙы уҡып үҫтек, уларҙан өйрәндек, уларға оҡшарға тырыштыҡ. Күпмелер ваҡыттан һуң, улар янына бер саф булып Рауил Бикбаев, Тимер Йосопов, Ирек Кинйәбулатов, Хәсән Назар, Сафуан Әлибаев һәм Ҡәҙим Аралбаев килеп баҫты. Улар ҙа минән күпкә өлкәнерәктәр, етдиерәктәр, талантлыраҡтар ине. Ләкин ни өсөндөр шулай килеп сыҡты, миңә әлеге шағирҙарҙың күбеһе менән (Хоҙайҙың рәхмәте киң бит ул!) яҡындан танышырға, аралашырға, дуҫлашырға тура килде. Уларҙың күбеһе тураһында минең яҙып та сыҡҡаным булды, шиғырҙар ҙа бағышланды, иҫтәлектәр ҙә яҙылды. Ни ҡыҙғаныс, ул өлкән ағайҙарымдың күбеһе был фани донъянан китеп тә барҙылар инде. Урындары йәннәттәлер тип ышанам... Шөкөр, Рауил Бикбай иҫән-һау, Хәсән Назар иҫән-һау! Шөкөр, Ҡәҙим Аралбай үҙенең 75 йәшен байрам итә. Байрам итерлеге лә бар!\nБына әле Ҡәҙим менән ҡайҙарҙа осрашҡаныбыҙҙы, ҡайҙарҙа күрешкәнебеҙҙе иҫкә төшөрөп ултырам. Әлбиттә, шағирҙарыбыҙҙы иң элек Туҡай осраштыра. Ҡәҙимдең бынан утыҙ йыл элек Мостай Кәрим, Рафаэль Сафин менән бергә Ғабдулла Туҡайҙың 100 йыллығы тантаналарына килгәнен яҡшы хәтерләйем. Араларында Фәриҙә Ҡудашева ла бар ине. Ҡырлайҙа Туҡайға бағышланған шиғырҙарын уҡыусы шағирҙар күп булды. Ҡәҙимдеке айырыуса иҫтә ҡалған. Ниндәйҙер бер дәрт менән, яндырып уҡыған ине. ”Ошо бәләкәй кәүҙәнән дә шундай көслө тауыш нисек сыға икән?” – тип аптырағаным хәтерҙә. Унан һуң да ул Ҡаҙанға бик күп тапҡырҙар килде. Туҡай байрамына, юбилейҙарға, осрашыуҙарға... ”Китап” нәшриәтенең етәксеһе булып эшләгән сағында беҙҙең нәшриәткә лә йомоштары йыш төшә ине...\nҠәҙимдең тормош юлын тағы бер тапҡыр барлап сыҡтым. Ул кисергәндәрҙе күңелем аша уҙҙырырға тырыштым. Беҙҙең биографияларҙағы ҡайһы бер оҡшашлыҡтарҙы ла таптым. Алты бала менән яңғыҙ ҡалған әсәһен күҙ алдына килтерҙем. Йә Хоҙай, ниндәй йәтимлектәр, ниндәй һынауҙар, ниндәй ауырлыҡтар күргән бит Ҡәҙимдең башҡайҙары. Ярай әле тырыш, уңған, аҡыллы әсәһе булған. Үҫкәндәр бит, аяҡҡа баҫҡандар, кеше булғандар. Ниндәй болғауыр йылдарҙа бит: һуғыш осоро, аслыҡ-яланғаслыҡ, тотош ҡараңғылыҡ... Ә күңелдәре тулы яҡтылыҡ булған, киләсәккә яҡты өмөттәр дөрләп торған. Әсәһе балҡып торған яҡты йөҙлө, балаларының күңеленә нур индергән илаһи зат булғандыр, күрәһең. Ҡәҙиме башҡорт халҡының йөҙөк ҡашы булырлыҡ арҙаҡлы шәхесенә, талантлы шағирына әүерелгән. Эсемдән генә ул апайға рәхмәттәр уҡыйым, уның түҙемлегенә, батырлығына һоҡланып бөтә алмайым. Үҙемдең әсәйемде иҫкә алам...\nҠәҙим минең тыуған ауылымда ла бер нисә тапҡыр булғаны бар. Уның да минең әсәйем менән күрешкәне, яҡындан һөйләшеп торғаны булды. Сөн буйында, бөтә ҡунаҡтарым алдында, бейек, текә яр башына баҫып ”Ҡаһым түрә”не йәнде тетрәтерлек итеп йырлағанын ғүмергә лә онотаһым юҡ. Шәммәткә ҡайтып шул урынға барып баҫыуға һәр ваҡыт уның йырлағаны ишетелеп тора кеүек. Һуңғы тапҡыр ҡайтыуында ул бөтә ҡунаҡтар менән бергәләп беҙҙең тыуған нигеҙебеҙҙә шиғырҙар уҡыны. Нигеҙебеҙҙә, тим. Сөнки йортобоҙ күптән юҡ инде. Уның урынына, тыуып үҫкән нигеҙебеҙгә, иҫтәлек итеп матур бер беседка эшләтеп ҡуйғайныҡ. Ул унда ниндәй хистәр кисерҙе икән? Моғайын, һағышлы ла, моңһоу ҙа хистәр булғандыр ул. Ни өсөн шулайҙыр тип уйлайым? Ҡәҙимдең миңә ебәргән һуңғы китабына инеш һүҙҙе бик матур итеп, ентекле һәм моңһоу итеп Мөнир Ҡунафин яҙған. Шунда ул Ҡәҙимдең тыуған ауылы Таңатар тураһында, уның бөтөүе тураһында, Айытбай атлы бөтөнләй башҡа төбәктәрҙә тыуып үҫкән ағайҙың буш ауылға балалары менән ҡайтып урынлашыуы тураһында, уның Ҡәҙим тыуған нигеҙгә иҫтәлек билгеһе ҡуйыуын, әммә төрлө сәбәптәр арҡаһында, уны яңынан алып ташлауы тураһында яҙа. Ә бит ниндәй фажиғә, шағирҙың үҙ фажиғәһе генә түгел, тыуған ер фажиғәһе, милләт фажиғәһе. Башҡалар аңлап бөтөрә микән бындай юғалтыуҙарҙы? Моғайын, үҙҙәре юғалтҡандар ғына аңлай алалыр уны. Ауылдарын, нигеҙҙәрен юғалтҡандар... Ҡәҙим аңлай уны, мин аңлайым. Беҙҙең кеүектәр йөҙләгән, меңләгән... Оҫта, ихлас итеп тасуирлаған ул күренештәр тураһында моңһоуланмай уҡыу мөмкин түгел. Һуң уйлап ҡына ҡарағыҙ: шағирҙың атаһын һуғыш тартып алған, яҙмыш нигеҙһеҙ ҡалдырған, тыуған ауылы тарҡалған... Сиратта туған телме, йыр-моңдармы, ғөрөф-ғәҙәттәрме, ниһайәт, милләтме?.. Ҡәҙим йән әсеһе менән шулар хаҡында ла уйланғандыр минең тыуған йортһоҙ ҡалған тыуған нигеҙемдә.\nҠәҙим беҙҙең Рәдиф Ғаташтың йәштәше. 41-се йылғылар. Уртаҡ яҙмышлы шағирҙар. Халыҡ шағирҙары. Атайһыҙ үҫкән егеттәр. Ғаташтың 70 йәшенә бағышланған тантаналы сараларға Ҡәҙим дә килгәйне. Беҙ һаман да бер урамлы ғына бәләкәй Марста булдыҡ. Ғаташтың әсәһе лә күптән инде гүр эйәһе Ул үҫкән бәләкәй йорт та уларҙыҡы түгел хәҙер. Унда бер кем дә йәшәмәй. Шулай ҙа ауылдаштары шағирға оло бүләк яһағандар. Беҙ ҡайтыуға өйҙө асып, йыуып-таҙартып, ашарға әҙерләп, табын ҡорғандар. Табын янында Ҡәҙим йәштәше менән бергә йәнәшә ултырҙы. Ғаташтың күңеле тулы, күҙҙәре тулы моң ине. Ҡәҙимдеке лә. Һуғыш осоро балалары, йәтимлектең бөтә әсеһен татып үҫкән был егеттәр ниҙәр уйланы, ниндәй хистәр кисереп ултырҙы икән ул минуттарҙа? Икеһендә лә бер үк уйҙар, бер үк хистәр, бер үк һағыштар ҡайнағандыр, моғайын.\nЭйе, беҙҙе һәр саҡ шағирҙар берләштереп, осраштырып, күрештереп тора. Ысынлап та, шулай. Бик йәшләй арабыҙҙан китеп барған Ринат Хәйриҙең тыуған ауылында ла булғаныбыҙ бар Ҡәҙим менән. Арабыҙҙа өлкән дуҫыбыҙ Әнғәм Атнабай менән дуҫыбыҙ Сабир Шәрипов та бар ине. Ринаттың вафатына бер йыл тулғас, уны иҫкә алырға йыйылғайныҡ. Иҫтә, барыһы ла иҫтә: ниҙәр кисергәнебеҙ ҙә, ниҙәр һөйләшкәнебеҙ ҙә...\nБеҙҙе берләштергән тағы бер шағир бар. Ул, билдәле, бөйөгөбөҙ Назар ағай Нәжми. Әле лә хәтеремдә, беҙ Назар ағайҙың Миңештеләге ижад йортон рәсми рәүештә асыу тантанаһына барған инек. Өфөнән премьер-министр Рафаэль Байдәүләтов етәкселегендә ҙур делегация: Өфө хакимиәте башлығы Фидүс Ямалетдинов, Рауил Бикбаев, Рәшит Солтангәрәев, Ҡәҙим Аралбай... Ниндәйҙер бер эске рух күтәренкелеге, шағирыбыҙ өсөн ғорурланыу һәм һөйөнөү хистәре биләп алған ине беҙҙе. Ҙур етәкселәр таралышҡандан һуң Назар ағайҙың яратҡан тауына – Ҡандаулыға күтәрелдек. Йәйелеп киткән Ағиҙел киңлектәре шағирҙың, ғөмүмән, шиғриәттең бөйөклөгөн тағы ла күтәреп ебәрҙе. Беҙ Ҡәҙим менән Назар ағайҙың шиғриәте, уның яҙмышы тураһында һөйләшеп йөрөнөк, ситтән генә Назар ағайҙың үҙен күҙәттек. Моңһоу ине ул, ниңәлер тулҡынлана, ҡаушай ине.\nАҙаҡ та, шағирҙың вафатынан һуң да, беҙгә Дүртөйлөлә күп тапҡырҙар булырға тура килде. Улары инде Назар ағайһыҙ ғына. Сираттағы юбилейҙарын уҙҙырырға, ҡәберенә барҙыҡ. Бер йылды ”Назар Нәжми. Милли йәнем” исемле китап әҙерләп сығарған инем. Шуның исем туйына йыйылдыҡ. Әлеге китап өсөн иң шатланған кешеләрҙең береһе Ҡәҙим ине. Осрашыу ваҡытында китап хаҡында ла, Назар ағай тураһында ла, минең турала ла бик матур һүҙҙәр әйткәне иҫемдә. Назар Нәжми исемендәге премияға ла ошо китапты Ирек Кинйәбулатов менән Ҡәҙим икеһе тәҡдим иттеләр. Шуныһы ҡыҙыҡ, бер нисә йылдан улар икеһе бергә Назар Нәжми тураһында иҫ киткес затлы, зауыҡлы альбом-китап баҫтырып сығарҙылар. Ошо хеҙмәттәре өсөн улар икеһе лә бөйөк шағир исемендәге премияға лайыҡ булдылар.\nҠәҙим Аралбай бөгөнгө көндә башҡорт шиғриәтенең алтын бағаналарының береһе. Ул әҙәбиәттә күп эшләне, талантлы әҫәрҙәр яҙҙы, затлы-затлы китаптар сығарҙы... Ул үҙенең көсөн шиғриәттең төрлө жанрҙарында һынап ҡараны һәм шаҡтай ҙур уңыштарға иреште. Поэмалар, шиғырҙар, ҡобайырҙар, робағиҙар... Робағиҙар тигәндән, Ҡаҙанға бер килеүендә Ғаташ менән өсәүләп ҡунаҡханала ҡунаҡ булып ултырҙыҡ. Шиғырҙар уҡыштыҡ. Баҡһаң, һуңғы ваҡыттарҙа ул робағиҙар менән мауығып алған икән. Ғаташтың робағиҙар, ғәзәлдәр оҫтаһы икәнен яҡшы белгәнгә, ул Ғаташты робағиҙар уҡырға ҡыҫтай башланы. Киттеләр былар бер-береһен уҙҙыра-уҙҙыра робағиҙар уҡырға. Береһенекенән- береһенеке яҡшыраҡ робағиҙар, береһенән-береһе яҡшыраҡ итеп уҡый. Шағирҙар ярышы! Мин инде, ғүмеремдә лә робағиҙар яҙып ҡарамаған шағир булараҡ, уларҙы тыңлап, уларға ҡыҙығып ҡына ултырырға мәжбүр булдым.\nҠәҙим ижадындағы эпик киңлек, тарихи тәрәнлек ҡайҙан киләлер, белмәйем. Ә бына миллилек уның ҡанында, йәнендә булһа кәрәк. Ә бит уның ижтимағи эшмәкәрлеге, йәшәү рәүеше, фәлсәфәүи фекерҙәре, үткәндәргә һәм бөгөнгә мөнәсәбәте, йәмғиәттәге үҙгәрештәргә булған ҡараштары ижадынан һис кенә лә айырылмай. Тормошонда нисек – ижадында ла шундай ул. Дөрөҫ, ҡылған ғәмәлдәрендә аҙмы-күпме рәсмилек тә, ҡырыҫлыҡ та һиҙелеп ҡуя... Шунһыҙ була ла алмай. Сөнки ул шаҡтай ҡатмарлы, сетерекле, һикәлтәле тормош уҙған шәхес. Беренсенән, ул ғүмере буйы тиерлек етәксе урындарҙа: йәмәғәт ойошмаларында, милли ойошмаларҙа, ижади ойошмаларҙа эшләне. Уның йоғонтоһо кешенең холҡонда бер нисек тә сағылмайса ҡалмай. Шуныһын да онотмаҫҡа кәрәк, ул бит партия мәктәбен үткән шағир. Партия идеологияһының сәскә атҡан бер ваҡытында. Әгәр ҙә уны кемдер тәнҡитләй икән, күп осраҡта нәҡ бына шуның өсөн тәнҡитләй. Беҙ бит күреп, белеп торабыҙ. Ләкин ни генә булмаһын, партия өлкә комитетында шағирҙарҙың эшләүе, эшләй алыуы күп осраҡта ижад кешеләре файҙаһына булғандыр тип уйлайым. Һәм, иң мөһиме, Ҡәҙимдең партия өлкә комитетында алған тәжрибәһенең һуңынан, йәмғиәттә үҙгәрештәр башланғас, милли үҙаң хәрәкәткә килгәс, ”Аҡ тирмә”, Башҡорт Ҡоролтайы төҙөлгән йылдарҙа, бик тә кәрәге сыҡты. Шуға күрә лә һуңғы бер нисә тиҫтә йылда Ҡәҙим Аралбай һәр ваҡыт уяу, һәр ваҡыт аяғөҫтө, һәр ваҡыт юлда. Уның еңдәре һыҙғанылған, юлға сығаһы сумкаһы тултырылған, халыҡ алдында уҡыйһы шиғырҙары – кеҫәһендә, үткер ҡәләме – ҡулында. Китаптары – кәштәләрҙә, уҡыусы ҡулында. Шиғырҙары – уҡыусы күңелендә. Уның йыр йылыһы уҡыусы күңелен һәр саҡ йылытып тора. Сөнки шағирҙар ғына әйтә ала торған шифалы, изге, танһыҡ һүҙҙәр була. Уҡыусыларыбыҙ ер йылыһына, йән йылыһына мохтаж булған кеүек, шағирҙың йыр йылыһына ла мохтаж!\nШөкөр, мәңге лә үҫмер малай ҡиәфәтле Ҡәҙим ағай аҡ һаҡаллы бабай йәшенә лә етте. Эстән генә: “Собханалла!” – тип ҡабатлайым. Ул әле лә малайҙарса етеҙ, теремек, ағайҙар шикелле һәр саҡ эштә, ижадта, бабайҙар кеүек тапҡыр, аҡыллы, баҫалҡы. Ул бөгөн дә ҡайнар тормошобоҙҙоң уртаһында ҡайнай. Ул шулай өйрәнгән, дөрөҫөрәге, тормош уны шулай өйрәткән, ул башҡаса йәшәй алмай. Шуға ла халыҡ шағиры бит ул, шуға ла Ҡәҙим Аралбай бит ул!


Власть һәм эшҡыуарлыҡ даирәһе эшмәкәрлеген координациялау мөһим\nЮғиһә, иҡтисади көрсөктө юғалтыуһыҙ сығып булмаясаҡ. Айырыуса, ауыл хужалығына ауырға тура киләсәк. Республика башлығы Рөстәм Хәмитов агросәнәғәт комплексы мәсьәләләренә арналған кәңәшмәлә ҡатнашып шулай тип белдерҙе. Ултырышта яҙғы баҫыу эштәренә әҙерлек тикшерелде.\nАуыл хужалығы менән шөғөлләнеү өсөн хәүефле төбәк булыуға ҡарамаҫтан, Башҡортостан илдең аграр терәге булып тора. Ауыл хужалығы тауарҙарын етештереү буйынса республика Рәсәйҙә тәүге ун төбәк исемлегендә. Волга буйы федераль округта иһә ышаныслы икенсе урынды биләй. Былтыр етештереү күләме 135 миллиард һумдан ашып киткән. Киләһе йыл был күрһәткесте арттырыу мөмкин булмаһа ла, һаҡлап ҡалырға тырышыу һәр кемдең бурысы. Хөкүмәт яғынан да ярҙам ярайһы уҡ ҙур буласаҡ, тине Рөстәм Хәмитов.\nБыл ярҙам гектарына 348 һумдан билдәләнгән. Төньяҡ-көнсығыш һәм көньяҡ райондарға ставка ун процентҡа арттырыласаҡ. Әммә субсидияны барыһы ла ала алмаясаҡ. Ауыл хужалығы министры Николай Коваленко әйтеүенсә, сәсеүлектәрҙе тейешенсә теркәп бөтмәгән хужалыҡтар байтаҡ. Бындай эшҡыуарҙар дәүләт ярҙамына өмөт итмәһә лә була.\nЭлиталы орлоҡтар һатып алыуға республика 55 миллион һум йүнәлтәсәк. Былтыр ул 18 миллион һум күләмендә генә булған. Был аҡсалар орлоҡ һатып алыуға киткән сығымдарҙы өлөшләтә ҡаплаясаҡ. Субсидия 60 процент тәшкил итә. Ҡырҡ процентын хужалыҡтар үҙҙәре табырға бурыслы. Әммә кредит ставкаларының күтәрелеүе арҡаһында күп кенә фермерҙарға был сумманы ла табыуы ауыр буласаҡ. Рөстәм Хәмитов банктарға аграр тармаҡҡа мөмкин тиклем булышлыҡ итергә ҡушты. Ауыл хужалығы предприятиелары үҙҙәре лә бығаса булмаған юғары эш һөҙөмтәһе күрһәтергә тейеш, тине Рөстәм Хәмитов. Иҡтисади хәл һәр аграр хужалыҡҡа билде ҡыҫыңҡырап быуыу, сығымдарҙы ҡыҫҡартыуҙы талап итә.


Рөстәм Хәмитов республиканың суд приставтарын һөнәри байрамдары менән ҡотланы // Йәмғиәт | новости башинформ.рф\nРөстәм Хәмитов республиканың суд приставтарын һөнәри байрамдары менән ҡотланы\n10:36, 3 ноября 2015 Йәмғиәт\nӨФӨ, 2015 йыл, 3 ноябрь. /«Башинформ» мәғлүмәт агентлығы, Александр Смирнов/.\n2 ноябрҙә Өфөләге Конгресс-холда Башҡортостан Башлығы Рөстәм Хәмитов Федераль суд приставтары хеҙмәтенең Башҡортостан буйынса идаралығы коллективын һөнәри байрамдары һәм Рәсәйҙә суд приставтары институты ойошторолоуҙың 150 йыллығы менән ҡотланы.\n– Суд приставтары һәр саҡ Ватанға намыҫлы хеҙмәт итте, граждандарҙың хоҡуҡтарын яҡланы. Илебеҙҙең яңы тарихында һеҙҙең структура үҙ аллы власть органы булараҡ ун йыл самаһы элек булдырылһа ла, алтынсы тапҡыр байрамын билдәләй. Ул, һис шикһеҙ, хоҡуҡ һаҡлау органдары системаһында айырым урын биләне, – тине Рөстәм Хәмитов. – Закондың көсө, хоҡуҡ тәртибе һәм иҡтисади именлек суд ҡарарҙарының ваҡытында үтәлеүенә бәйле. Был иһә йәмғиәттәге социаль мөхитте, халыҡтың дәүләткә ышанысын билдәләй.\nТөбәк Башлығы бурыслы кешеләр, шулай уҡ хеҙмәт хаҡы буйынса бурыстары булған предприятиелар менән эштә суд приставтары институтының мөһим ролен билдәләне.\n– Республика ҡаҙаныштарында һеҙҙең дә өлөшөгөҙ бар. Күләмле социаль программаларҙы финансһыҙ тормошҡа ашырып булмай. Һеҙ бөтә кимәлдәге бюджетты тулыландырыу, граждандарҙың һәм предприятиеларҙың мәнфәғәттәрен яҡлау кеүек мөһим бурыстарҙы уңышлы атҡараһығыҙ. Приставтарҙың һөҙөмтәле эшләүе арҡаһында быйыл бөтә кимәлдәге бюджеттарға – 2,3 миллиард һумдан ашыу, граждандар һәм ойошмалар файҙаһына иһә ике тапҡырға күберәк аҡса күсерелгән, – тип һыҙыҡ өҫтөнә алды Рөстәм Хәмитов. – Ҡайһы бер йүнәлештәр буйынса идара итеү тәжрибәһе башҡа территориаль органдар өсөн өлгө булып тора. Дөйөм алғанда, Федераль суд приставтары хеҙмәтенең Башҡортостан буйынса идаралығы башҡарылған эш күләме буйынса илдә иң яҡшы унау иҫәбендә. Ошондай һөҙөмтәләрегеҙ менән республикабыҙҙың абруйын нығытаһығыҙ.\nТөбәк етәксеһе хеҙмәткә йөкмәтелгән бурыстарҙың уңышлы хәл ителеүен теләне һәм идаралыҡтың лайыҡлы хеҙмәткәрҙәренә Башҡортостандың дәүләт наградаларын тапшырҙы.\nТеги: закон,приставтар,бр башлығы


Өфөнөң Еңеү паркында «Десантсылар быуыны берлеге» һәйкәле асылды // Йәмғиәт | новости башинформ.рф\n15:45, 30 июля 2021 Йәмғиәт\nӨфөнөң Еңеү паркында «Десантсылар быуыны берлеге» арт-объектын асыу тантанаһы уҙҙы. Һәйкәлде асыу 2 августа билдәләнгән Һауа-десант ғәскәрҙәре көнөнә тура килтереп үткәрелде.\nТантанала һауа-десант ғәскәрҙәре ветерандары, курсанттар, кадеттар ҡатнашты. Сәләмләү һүҙе менән Башҡортостан Башлығы хакимиәте етәксеһе Александр Сидякин сығыш яһаны.\n«Һауа-десант ғәскәрҙәре һәр ваҡыт алғы сафта, уларға ҡыйыулыҡ талап иткән иң ҡатмарлы бурыстар йөкмәтелә. Зәңгәр береттар һәр саҡ алғы һыҙыҡта — тыныслыҡ булдырыу йәки террорға ҡаршы операция булһынмы. Һауа-десант ғәскәрҙәре барлыҡ төп операцияларҙа ҡатнашты. Халхин-Голда япондарҙы тар-мар иткәндә лә, совет-фин, Бөйөк Ватан һуғышында ла, Көнсығыш Европала, Афғанстанда барған операцияларҙа ла, Абхазияла тыныслыҡ урынлаштырғанда ла шулай булды. 1994-1996 һәм 1999-2004 йылдарҙа һауа-десант ғәскәрҙәренең бөтә подразделениелары Төньяҡ Кавказда контртеррористик операцияла ҡатнашты. 89 десантсы, шул иҫәптән өс яҡташыбыҙ — генерал-майор Сергей Тулин, һәм үлгәндән һуң — гвардия майоры Александр Доставалов һәм гвардия сержанты Артур Ҡорбанғәлиев Рәсәй Геройы исеменә лайыҡ булды.\nХөрмәтле дуҫтар! Бөгөн беҙ «Десантсылар быуыны берлеге» һәйкәлен асабыҙ. «Быуын» һүҙе күп нәмәне аңлата. Һауа-десант ғәскәрҙәре һәр саҡ үҙенең традициялары менән дан тотто. Был традицияларҙы Рәсәй йәмғиәтендә генә түгел, илебеҙҙән ситтә лә хөрмәт итәләр. Ошо һәйкәл — һауа-десант ғәскәрҙәренең батырлығына хөрмәт күрһәтеү. Республика етәксеһе исеменән Һауа-десант ғәскәрҙәре көнө алдынан һеҙҙе ошо күркәм байрам менән ҡотлап, ныҡлыҡ, ҡыйыулыҡ, һаулыҡ, ғаилә именлеге теләйем», — тине Александр Сидякин.\nҺәйкәлде асҡандан һуң йыйылыусылар һәләк булған десантсыларҙы бер минутлыҡ тынлыҡ менән иҫкә алды.\nАртабан 2055 йылда асылырға тейешле мөрәжәғәт менән ваҡыт капсулаһы һалынды.\nТантана аҙағында, күк йөҙөндә аҡ төтөн ҡалдырып, «Первушино» аэродромы пилотаж төркөмөнөң өс самолеты осоп үтте.


Башҡортостанда йәнә 56 ҡатын «Әсәлек даны» миҙалы менән наградланды // Йәмғиәт | новости башинформ.рф\nБашҡортостанда йәнә 56 ҡатын «Әсәлек даны» миҙалы менән наградланды\n14:50, 29 мая 2013 Йәмғиәт\nРеспублика йортонда күп балалы әсәләрҙе «Әсәлек даны» миҙалы менән наградлау тантанаһы үтте. Сараны БР Хөкүмәте Премьер-министры урынбаҫары Лилиә Ғүмәрова алып барҙы.\n— Башҡортостанда күп балалы ғаиләләргә бихисап социаль ярҙам саралары күрһәтелә. Әммә ғаилә институтын нығытыу өсөн, күп эштәр башҡарырға кәрәк әле. Һеҙгә лә, хөрмәтле әсәләр, йәштәр менән эшләүҙә ярҙам итеүегеҙҙе һорап мөрәжәғәт итәм. Балаларығыҙға матур тәрбиә биреп, уларға өлгө күрһәтәһегеҙ, — тип мөрәжәғәт итте әсәләргә вице-премьер. – Былтыр республикала 59 мең сабый тыуған. Башҡортостан Президенты һәр саҡ балалар һанының йылдан-йыл артасағына ышаныс белдерә. Улар уңайлы шарттарҙа йәшәһен өсөн, яңы эш урындары булдырыла, балалар баҡсалары төҙөлә: бөгөнгө көндә 3-7 йәштәрҙәге 14 мең 95 сабый сиратта тора. Өс йыл эсендә балалар баҡсалары төҙөргә, сабыйҙарҙы ваҡытлыса ҡарау төркөмдәре булдырырға планлаштырабыҙ. 2016 йылға был сират бөтөргә тейеш. Хәл ителергә тейеш мәсьәләләрҙең күп булыуын аңлайбыҙ. Република Президенты беҙҙең алға аныҡ бурыс ҡуйҙы: ғаилә һәм балаларҙың өҫтөнлөклө йүнәлеш булыуын белдерҙе.\nҠатындарҙы юғары наградалар менән ҡотлап, Лилиә Ғүмәрова 56 әсәгә миҙалдар һәм бер тапҡыр бирелә торған аҡсалата премиялар тапшырҙы. БР Хеҙмәт һәм халыҡты социаль яҡлау министрлығы мәғлүмәте буйынса, бөгөнгө көнгә «Әсәлек даны» миҙалы менән йәмғеһе 5700 ҡатын наградланған. Иҫегеҙгә төшөрәбеҙ, награда Башҡортостанда 1998 йылда биш һәм унан да күберәк бала тәрбиәләгән әсәләр өсөн булдырылды.


Ауыл урамына яҙыусының исеме биреләсәк\n27 Сентябрь 2010, 16:59\nБилдәле башҡорт прозаигы, драматург, шағир, публицист Ибраһим Абдуллиндың тыуған ауылы Ереклелә уның тыуыуына 90 йыл тулыуға арналған саралар үткәрелде. Унда БР Яҙыусылар союзы вәкилдәре ҡатнашты.\nДүрт роман, тиҫтәләгән повестар, бик күп хикәйәләр, новеллалар, публицистик мәҡәләләр, пьесалар, утыҙҙан ашыу йыр тексы авторының вафат булыуына биш йыл үтеп китте.\nҮҙенең ижади ғүмерендә Бөйөк Ватан һуғышы ветераны Ибраһим Абдуллин башҡорт, рус, татар телдәрендә ҡырҡтан ашыу китап сығарҙы. Ул Рәсәйҙең атҡаҙанған мәҙәниәт хеҙмәткәре һәм Башҡорт АССР-ының атҡаҙанған сәнғәт эшмәкәре, Салауат Юлаев исемендәге Дәүләт премияһы лауреаты булды.\nБашҡорт әҙәбиәтендә сағыу эҙ ҡалдырып, ул Шаран районының ғорурлығы, йәш әҙәбиәтселәр быуыны өсөн маяҡ булып тора.\nЯҡташтарының иҫтәлеген мәңгеләштереү өсөн Шаран районы Советы Шаран ауылының “Төньяҡ” биҫтәһендәге яңы төҙөлгән урамға Ибраһим Абдуллиндың исемен биреү тураһында ҡарар ҡабул итте.


Баш ҡалала 33-сө поликлиниканың яңы филиалы асылды // Йәмғиәт | новости башинформ.рф\nБаш ҡалала 33-сө поликлиниканың яңы филиалы асылды\n15:16, 24 февраля 2012 Йәмғиәт\nӨфөнөң 33-сө поликлиникаһы Парк урамы, 8 адресы буйынса яңы филиалын асты, ул 30 меңдән ашыу кешене хеҙмәтләндереүгә иҫәпләнгән.\n— 30 меңгә яҡын пациенттарыбыҙҙың 10 меңдән ашыуы – пенсионерҙар, — тине филиалдың баш табибы Эльза Сыртланова. – Дауалау учреждениеһы бер сменаға 400 кешене хеҙмәтләндереүгә иҫәпләнгән. Штатта – 25 табип. 12 терапия бүлексәһенән тыш, бында офтальмолог, отоларинголог, хирург, невролог, эндокринолог, эндоскопист бүлмәләре лә йыһазландырылған. Бынан тыш, филиалда физиотерапия бүлеге эшләйәсәк, физкультура дәрестәре ойоштороласаҡ, йәғни пациенттар дауалауҙың барлыҡ төп йүнәлештәре буйынса хеҙмәтләндереләсәк.\nФилиал кәрәкле компьютер техникаһы менән йыһазландырылған. Табипҡа күренеү өсөн телефон аша ла, шулай уҡ интернет ярҙамында ла яҙылырға була.\nСоциаль әһәмиәтле объектты асыу тантанаһында Башҡортостан Хөкүмәте вице-премьеры Фидус Ямалетдинов, БР һаулыҡ һаҡлау министры Георгий Шебаев, Өфө хакимиәте башлығы Ирек Ялалов ҡатнашты.\nДауалау учреждениеһы элекке магазин бинаһында урынлашҡан. Уға капиталь ремонт үткәреү һәм ҡайтанан планлаштырыуға ҡала бюджетынан 24 миллион һум аҡса бүленгән.\nЯңы бүлек – 33-сө ҡала поликлиникаһының алтынсы филиалы. Дауалау учреждениеһы дүшәмбе, 27 февралдә эшләй башлаясаҡ.\nТеги: һаулыҡ һаҡлау, поликлиникалар


“Бүләге мөһим түгел, гәзиткә яҙылыу мөһим» » «Йәшлек» гәзите | Газета "Йэшлек"\nГазета "Йәшлек" » Яңылыҡтар архивы » Конкурстар » “Бүләге мөһим түгел, гәзиткә яҙылыу мөһим»\n16.08.2013 “Бүләге мөһим түгел, гәзиткә яҙылыу мөһим»\n«Йәшлек»- фараз»дың төп бүләге – Ҡыйғы районындағы еңеүсебеҙҙә\nГәзит уҡыусыларыбыҙ көтөп алған «Йәшлек»-фараз конкурсына ла йомғаҡ яһарға ваҡыт етте. Билдәле булыуынса, икенсе ярты йыллыҡтағы иң тәүге тиражыбыҙ 12080 ине. Еңеүсе ошо һандарҙан сығып билдәләнде.\nФараздарҙан күренеүенсә, 12 мең тиражды әйтеүселәр бик һирәк. Күптәр, икенсе ярты йыллыҡта ла «Йәшлек»кә 14 мең кеше яҙыласаҡ, тип фаразлаған. 13 меңдә туҡталған фаразлаусылар хаттарҙың өстән бер өлөшөн тәшкил итә.\n«Бүләге лә мөһим түгел, бер кинәнеп уҡыр өсөн аҙна һайын «Йәшлек»тең килеүе мөһим – ти гәзит уҡыусыларыбыҙ. Йыл һайын «Йәшлек»-фараз»да бүләк ота алмағандарына әсенеп үпкә белдереүселәр ҙә, беҙҙе таныш-белешлектә ғәйепләп, конкурсты ғәҙел үткәрмәүҙә ғәйеп ташлаусылар ҙа осрай. Бәйге йәшерен үткәрелмәй, үҙегеҙҙең фараздарығыҙ менән еңеүселәр яҙған һандарҙы сағыштыра алаһығыҙ, хөрмәтле гәзит уҡыусылар.\n«Фаразлауға килгәндә, беҙ ғаиләбеҙ менән ике тапҡыр конкурста ҡатнашып ҡараныҡ, ләкин беҙҙең тираж һандары ике тапҡыр күберәк булды. Әлеге фараз да яҡынса тиражға тап килмәһә, бер ҡурҡыныс түгел, әйҙә «Йәшлек»тең дуҫтары күберәк булһын. Һеҙҙең бүләгегеҙҙе отмаған осраҡта ла отолмайбыҙ, сөнки 24 битлек «Йәшлек» – үҙе бүләк. Һеҙҙе көтөп, ҡыуанып-шатланып алдырып уҡып барабыҙ»,– тип яҙа Баймаҡтан Ишҡыуатовтар ғаиләһе.\nБеҙ ҙә һеҙҙең менән килешәбеҙ. Иң мөһиме – икенсе ярты йыллыҡта ла һеҙ «Йәшлек» менән бәйләнеште өҙмәгәнһегеҙ, дуҫлыҡҡа тоғро булып ҡалғанһығыҙ. Теләк көслө булғанда, аҡса юҡлыҡ һылтау түгел.\nАна бит, Әбйәлилдән Фәрүәз Кәримова аҡса юҡ тимәгән, үҙ юлын тапҡан.\n«Элек бик күпләп гәзит-журнал алдырып уҡыныҡ. Хатта Татарстанда сыҡҡан журналдарға ла яҙыла инек. Донъялар буталған һайын ваҡытлы матбуғат баҫмаларына ла хаҡ арта. Быйыл береһенә лә яҙылмайым тигәйнем, хат ташыусы: «Яҙыл «Йәшлек»кә. Бәлки фараз уйынында ҡатнашып, самауыр ҙа отоп ҡуйырһың», – тип квитанция бирҙе лә китте. «Аҡса юҡ бит әле», – тигәс: «Тауыҡтарың күп бит, йомортҡа һат та түлә», – ти. Бер көндө Таштимер баҙарына барып, йомортҡа һатып, бурысымды түләп тә ҡуйҙым. Әйткәндәй, быйыл минең синыфташтарыма алтмыш йәш тулды һәм тула. Беҙ Таштимер мәктәбен 47 уҡыусы тамамланыҡ. Һабаҡташтарымдың барыһын да олпат юбилейҙары менән ҡотлап, уларҙың да «Йәшлек»кә яҙылыуҙарын теләйем», – ти Фәрүәз апай һәм беҙҙең гәзит менән «теге донъя»ға күскәнсә айырылмаҫҡа һүҙ бирә.\n«Мин дә был уйында ҡатнашып, бәхетемде һынап ҡарарға булдым», – тип яҙа үҙенең хатында Ҡырмыҫҡалы районының Ҡарламан ауылынан Риф Миңлебаев. – Беҙҙең быуын уҡырға ярата. Ваҡытлы матбуғатҡа яҙылмаған кешене бөтөнләй аңламайым, Үҙәк гәзиттәр менән 11 дана гәзит-журнал алдырам», – тигән ул.\nБына һеҙҙең кеүектәр күберәк булғанда гәзиттәрҙең тиражы бөтөнләй кәмемәҫ ине, Риф ағай.\n«Йәшлек»- фараз» конкурсының да маҡсаты – гәзит уҡыусыларыбыҙҙы дәртләндереү ине. Еңеүселәр рәтендә баҫмабыҙҙы йылдар буйы алдырып уҡыусыларҙыр, тип уйлайбыҙ һәм лайыҡлы бүләктәрен редакциянан килеп алыуҙарын һорайбыҙ.\nТөп приз менән Ҡыйғы районының Ибрай ауылынан Хәлфетдин Шиһапов бүләкләнә. Уға электр самауыры тапшырыла һәм «Йәшлек» коллективын өмәгә саҡыра ала.\n1-се урынға Әбйәлил районының Тупаҡ ауылынан Ғәлимйән Нәжметдинов (электр ит турағысы), 2-се урынға Баймаҡ ҡалаһынан Нурия Сирбаева (электр сепараты) лайыҡ булды.\n3-сө урын Мәләүез районының Ергән ауылынан Фәнүзә Ҡаһармановаға бирелә (блендр менән бүләкләнә).\nИкешәр фараз ебәреүселәр, гәзиткә яҙылыуҙы раҫлаған квитанцияһын ебәрмәүселәрҙең хаттары иҫәпкә алынманы.


Татыулыҡта уҙған ғүмер\n4 Март 2018, 23:38\nАтайым менән әсәйемдең ғүмер юлын яҙғанда, иң беренсе уларҙың ата-әсәләре тураһында бәйән иткем килә. Атайым Хәжиәхмәттең атаһы Хажмөхәмәт Асҡар улы, әсәһе Хөпъямал Шаһиғәле ҡыҙы ун бала тәрбиәләп үҫтерә. Олатай Бөйөк Ватан һуғышына тәүге көндәрендә үк алына. Сталинград өсөн барған һуғыштарҙа, ҡаты яраланып, бер ҡулын ҡалдырып ҡайта.\nҺуғыш йылы балаларына нужа ҡамытын бик иртә татырға тура килә. Ул йылдарҙы тетрәнмәйенсә иҫкә алырлыҡмы һуң? Тамаҡ ас. Өҫ-ашҡа кейем, аяҡҡа сабата етерлек түгел. Күрше ауылға йөрөп уҡый атайым. “Аяҡ кейеме булмағас, ҡышҡы һыуыҡтарҙа тере күмерҙе һоҫҡо менән алып, ярты юлда ергә һибеп, аяҡты йылытаһың да артабан йүгерәһең. Мәктәпкә килгәс, ҡаҙ тәпәйе кеүек булған аяҡты аҫҡа тығып ултырып уҡый торғайныҡ“, - тип хәтерләй ул.\nАртабан уҡыу теләге уны данлы Темәс педучилищеһенә алып килә. Тамамлай алмай, Совет армияһы сафына алына. Армиянан һуң уҡыуын дауам итә алмай, сөнки ғаиләлә өсөнсө булған атайыма кескәй тыуғандарын ҡарашырға тура килә.\nӨйләнеүе лә ҡыҙыҡ була атайымдың. Олатайым ат менән Билал урамы буйлап китеп барһа, көйәнтәһен яурынына һалып, оҙон балитәкле күлдәк кейгән, оҙон сәсен икенән үреп, толомдарын күкрәгенә төшөргән, юлын ҡыймай, тыйнаҡ ҡына йылмайып баҫып торған һылыуҙы, минең әсәйемде күрә. Кем ҡыҙы икәнлеген асыҡлап, шул көндө үк өлкән ҡыҙы Ғәлиә инәйҙе аҡса һорарға әсәйемдең әсәһенә ебәрә. Яңғыҙ ишле балалар тәрбиәләгән Әминә өләсәйем булған ғына аҡсаһын биреп ебәрә. Шулай итеп олатайым буласаҡ ҡоҙағыйының һаран түгеллеген асыҡлай. Шул уҡ йомала атайыма әсәйемде әйттерәләр. Бер-береһен әйттергән ваҡытта ғына күрһәләр ҙә, йәштәр бик матур йәшәп китә. Күрше ауыл булһа ла, улар бер-береһен белмәй, сөнки әсәйем күберәк Һаҡмар ауылында, өләсәйҙең апайында йәшәгән була.\nМин атайымдың ата-әсәһен томан аша ғына хәтерләйем. Олатайҙың буш еңен тотоп эйәреп йөрөр инем, йылғаға өйрәктәрҙе ҡыуа торғайныҡ. Һуғыш яраларынан мандымай, бик йәшләй генә мәрхүм булды олатай, һуңынан, биш йәшлек ҡыҙының сәсен үреп ултырған ерҙән - өләсәй.\nӘсәйем Мөнирәнең атаһы Муса олатай Беренсе Донъя һуғышында ҡатнаша. Ауыр яраланып пленға эләгә, бер байға эшләп, Германияла йәшәй. Өйләнә, Луиза исемле ҡыҙы тыуа. Октябрь революцияһынан һуң ғына тыуған яҡтарына әйләнеп ҡайта ала. Илдә граждандар һуғышы бара. Совет власы ойошторорға тура килә уға. Тиф ауырыуынан ҡатыны үлеп ҡала. Улы Шәрифйән менән ҡала.\nУн ике йәшлек Әминә өләсәйемде икенсе бисәлеккә Таһир ауылына бер байға көсләп бирәләр. Ул саҡтарын өләсәй гел хәтерләп һөйләй торғайны: ”Байҙың бөтмәҫ эштәре күп булды. Эй уйнағы килә ине, байҙың минең менән тиңдәш балалары менән уйынға ҡасып сығам да китәм”. Бабайы үлгәс, кире ҡайтҡан өләсәйемде Муса олатайым күреп, өйләнешәләр. Бик татыу йәшәйҙәр. Биш балалары тыуа. Шәрифйән апаны ла үҙ балаһы кеүек күрҙе, уның хатта ата бер, әсә башҡа икәнен берәү ҙә белмәне. Бөйөк Ватан һуғышы башланғас, Муса олатайҙы һуғышҡа алалар. Хаттары бик һирәк килә. Ә 1943 йылда ҡаты ауырыған олатайҙы ҡайтаралар. “Олатаңды Ырымбурға самолет менән алып килгәндәр, ә был ғына военкоматтан машина менән ҡайтарғандар”, - тип һөйләне өләсәй. Хәрби серҙе сисмәгәндер, һуңынан ғына немец телен һыу кеүек эскән олатайыбыҙҙың разведчик булғанын, дошман тылында йөрөгәнен белгәндәр. Ауырыуынан мандымаған олатай оҙаҡламай баҡыйлыҡҡа күсә. “Үлер алдынан аҡ йыланды күргән, юлын ҡыйып үткән”, - тип өләсәй һөйләй торғайны. Өләсәйем алты балаһын аяҡҡа баҫтыра. Төндәрен кешегә йөн иләй, көндөҙ – колхоз эшендә. Мин иләгән йөндө һуҙһаң, ер шарын әллә нисә тапҡыр уратыр ине, тип һөйләй торғайны. Бына шундай ғаиләлә тыуғандар минең әсәй-атайым.\nУлар бик татыу ғүмер итте. Быйыл бергә йәшәгәндәренә алтмыш йыл, гәлсәр туйҙары. Икеһе лә эшләне, беҙҙең менән ултырырға ваҡыттары ла булмағандыр инде. Ауылдағы тауыҡ сүпләһә лә бөтмәй торған эш менән булыштыҡ. Утынын да быстыҡ, ярҙыҡ та. Көйәнтәләп алыҫтан һыу ташыныҡ. Иң өлкәне булараҡ, бәләкәй туғандарымды ҡарау минең елкәгә төштө. Бесән эшләгәндә ҡустымдың эргәһенән китмәй торғайным. Йоҡлап ятҡанында ауыҙына йылан инеп китмәһен, тип ҡурҡа инем. Дүрт ҡыҙ араһында бер бөртөк малай булғас, ел-ямғыр тигеҙмәй, иркә үҫтерҙек. Бәләкәс һеңлемде йөкмәп алып йөрөп буй еткерҙек, илаҡ булды. Уйындарға сыҡһаң да, туғандарыңды ҡара, беҙ эшкә китәбеҙ, тип ҡайтарып алдылар.\nАтай ҡыш көнө санаға бесән тейәп, Тубин баҙарына һатырға йөрөнө. Аҡсаһына өйгә кәрәк-яраҡ, китап алып ҡайтыр ине. Беҙ бала-сағаның ҡыуанғанын күрһәгеҙ! Ул китапты ҡулдан-ҡулға йөрөтөп уҡыныҡ. Тағы ҡағыҙға төрөлгән нимәлер алып ҡайта ла ишек башына һалып ҡуйыр ине. Ҡыҙыҡһынып асып ҡарайбыҙ, ап-аҡ, әммә шәкәр түгел, телебеҙҙең осо менән генә тәмләп ҡарайбыҙ, әсе. Аҙаҡ ҡына уның сусҡа салоһы булғанын белдек. Әсәй өҫтәлгә һалырға рөхсәт итмәгән.\nАтай иптәштәре менән байрам итеп ҡайтһа, әсәйҙең күҙенә салынмаҫҡа тырышты. Әсәйең әрләй бит, тип тиҙ генә йоҡларға ята ине.\nТәрбиәнең бер алымы булғандыр инде. Эштән ҡайтһа, беҙҙән ҡабатлау таблицаһын һорар ине. Ҡапыл-ҡапыл ғына итеп һигеҙ туғыҙың нисә, ике өсөң нисә, һәм башҡалар. Шул таблица шул хәтлем башыбыҙҙа һеңеп ҡалды, уҡығанда, магазинға барһам, тиҙ генә суммаларҙы һанап сығарам. Эргәмдә торған башҡаларға ла һанайым.\nӘсәй ашарға тәмле бешерҙе. Мейескә ут яға ла, ауыҙын асып, ҡоймаҡ ҡоя. Ул ҡоймаҡтың тәме әле лә телем осонда. Төтөнгә ыҫланған ҡоймаҡ. Газ,электр плиткаһы булмағас, бөтә аш-һыу мейестә беште. Бәрәс, быҙауҙар өйҙә торҙо. Ояның өҫтөндә һәндерә, шунда йоҡлар инек.\nАтай бил бирмәҫ көрәшсе булды. Һабантуй булһынмы, шәжәрә, ауылдаштар байрамымы, көрәшкә сыҡмай ҡалманы, олоғайғансы көрәште. Һикһән йәше тула яҙғансы ҡустым менән бесәнгә йөрөнө. Бына ике йыл инде бесәнгә китһәләр, илап тороп ҡала. Оҫта гармунсы, оҙон халыҡ йырҙарын йырлай.\nКөҙ етһә, картуф һатып, малдарҙы һуйып, атай-әсәй икәүләп Магнит баҙарына барып, бер көн йоҡлап, тоҡ тултырып кейем-һалым, уҡыу кәрәк-яраҡтары алып ҡайтырҙар ине. Нисек һайлағандарҙыр, кейемдәр бөтәбеҙгә лә ярай ине. Нимә алып бирәләр, шуны шатланып кейҙек. Бәләкәсәйһә, бер-беребеҙҙекен кейҙек.\nҺәр беребеҙгә белем бирҙеләр. Техникумдарҙа уҡыныҡ, һәйбәт эштәрҙә эшләйбеҙ. Барыбыҙға ла өй һалырға ярҙам иттеләр, ҡыҙҙар тип торманылар. Әле ҡустым, киленем менән бергә торалар. Барыбыҙ ҙа уларҙың һаулыҡтарын ҡайғыртып торабыҙ. Ейәне Ассы санаторийына путевка бүләк иткәйне, ял итеп ҡайттылар.\nХәжиәхмәт Хәжмөхәмәт улы менән Мөнирә Муса ҡыҙы Асҡаровтарға һаулыҡ, оҙон ғүмер теләйем. Балаларығыҙҙың, ейән-ейәнсәрҙәрегеҙҙең ҡыуанысына һөйөнөп, оҙон-оҙаҡ йәшәгеҙ, атай-әсәй!..


Фәлсәфәүи фекерҙәр - Әҙәбиәт - Башҡорт форумдары\nАвтор темы: Әҙәм , сент. 28 2011 10:27\nФәлсәфи уйланыуҙар ҡайһы ваҡыт ныҡ ҡатмарлы булһала яуабы көтмәгәндә табыла. Иң мөһим һорау нимә өсөң мин йәшәйем? Меңәр йылдар утеү менән айырым кеше айырым яуап таба. Һәр кемдең атай әсәһе бар, иптәштәре, таныштары, коллегалары һ.б. йәмәғәт, бына ошо йәмәгәткә таянып үҙенә хас булган яуап табыла ла инде.\nФәлсәфәүи фекерҙәр, тип әйтәләр ине. Ҡыҙыҡлы тема.\nКеше уҙенсәлекле уның теләктәрәлә төрлө була мөмкинселектәр менән дә айырыла. Шулайҙа иң мөһиме кеше булып ҡалыуы. Бөгөн урамда осраттым Әбделгалимды, хәл әхүәл тураһында һөйләшкәндән һуң. -Көҙ етте, тағыла һыуыҡ, япраҡтар койола башланы,- тип әйткәйнем. -Шатлан, йылдан йыл ҡабатланыу тотроҡлылыҡ билдәһе,- тине ул. Икенсе һорауы дөрөҫ максат куйыу. Мәҫәлән бөтөн Африка тураһында тарихты бер кешегә яҙып булмай, сөнки күп халык, йылдарҙа вакиғаларга бай, йәшәгән ғүмер итмәйәсәк. Бында икенсе насар ягы; ныҡ бәләкәйтеү каралган осорҙың-күпте белмәүгә килтерә.\nОтправлено 27 Октябрь 2011 - 01:07\nКөндән көн үтә бара, һорауҙар ҙа кәмемәй. Бер уҡытыусы әйтә ине: "Әгәрҙә һеҙ белгәнде ошо шар кеүек курһәтһәң,белем шар эсендә булып белмәгәнегеҙ шар тышында булһа, белем артыу менен белмәгәндең сигелә арта." Ә бына нисек куйылган маҡсаттарҙы атҡарырга һәм уңышҡа өлгәшергә тигән һорау тыумаҫтыр инде. Иң мөһиме... Әйе,әйе тән менән йәндең һаулығы, әлбиттә әҙер булыуы.\nХм, аптыраш иптәштәр аптыраш. "Салауат" енелеүгә дуҫар. Урамдарҙа Некрасовтың поэма исеменә яуап эленеп тора. Ә бына Әбделгалим миңә әйтә ошо хәлдәр менән таныштыргандан һуң -Боронғы заманда бер батшага йөҙөк бүләк иткәндәр яҙыу менән, насар саҡта ул уҡыған "Быныһы үтә" һәм яңынан яңыға ең һыҙганып тотонган ул... Өсөнсе һорау саманы белеү. Һәр нимәнең самаһы бар: ҡыҙыуҙыңда, оялсанлыҡтыңда, байыуҙыңда, насар йәшәүҙеңдә, ҡыйуҙыңда, ҡурҡаҡлыныңда, һ.б,һ.б. Сама белеү төрлө ситуацияла үҙеңде хөрмәткә лайыҡлы булырға ярҙам итә.\nОтправлено 15 Декабрь 2011 - 11:54\nБөгөн компьютер менән күп кеше ҡуллана. Э бына минә бер ҡыҙыҡ осраған ине, дуҫтан һораған инем прайс ебәреүен минең почтаға. Exel форматта асыҡ, ул иһә тотола уны архивҡа керетеп кенә ебәрҙе. -Һин быны ниңә төрөп ебәрҙең -Элләсе, өйрәнелгән. Оҡшамаһа кире ебәрәм. Күпмелер ваҡыт үткэс кенә уҡып сыҡтым архиватор менән ҡулланыу кешенең тәртиплеген күрһәҙә икән.\nБөгөн компьютер менән күп кеше ҡуллана. Э бына минә бер ҡыҙыҡ осраған ине, дуҫтан һораған инем прайс ебәреүен минең почтаға. Exel форматта асыҡ, ул иһә тотола уны архивҡа керетеп кенә ебәрҙе.\n-Һин быны ниңә төрөп ебәрҙең\n-Элләсе, өйрәнелгән. Оҡшамаһа кире ебәрәм.\nКүпмелер ваҡыт үткэс кенә уҡып сыҡтым архиватор менән ҡулланыу кешенең тәртиплеген күрһәҙә икән.\nСегодня 14.05.2012 года в 6.00 часов добавил это. Здравствуй Адам! Если вас не затруднить передайте пожалуйста одну мою просьбу Ильшату Насирову. [attachment=8220:Илшат Насировка.doc] Ладно, пока.\nДалее следует текст старого поста.\nЭзэм hаумыhыгыз! Фэлсэфэлэрегез мингэ бик якшы таныш агайзыкы кеуек, "Г" хэрефенэ башлана исеме, hез унынг узе тугелме? Узе булhагыз сэлэмемде кабул итегез, енгэйгэ лэ табшырыгыз. Э инде hез ул тугел икэн, барыбер Уфалылыр, узегез минэн тапшырыгыз сэлэмде.\nСообщение изменено: Зианбердин (16 Май 2012 - 07:16 )\nҮҙе түгел шул. Өфөгәлә йөрөп эшләйем. Үҙемде иһә ер шарында йәшәгәндәрҙең 7млрд бер өлөшө генә итеп күрәм. Китабығыҙ бик кәрәкле тип уйлаем. Бер һорауым бар; аҙаҡ ҡытай һәм инглиз телендәлә сыҡһа ине тулы булған мәғлүмәт. Юрис Хадыев.\nСообщение изменено: Әҙәм (19 Декабрь 2011 - 02:31 )\nОтправлено 10 Февраль 2012 - 02:21\n"Терәк бирһәгеҙ, ерҙе лә түңкәрәм"- тип әйткән Архимед. Фәлсәфеселәр бер береһенән ныҡ айырылған булһала үтә яңы фекерҙәр тыуҙырмай, сөнки уткәнгә таянмай аҙым эшләп булмай. Мөхит, кеше сифаты, ғилем, дин ошо ҙур бүлексәгә һыйҙырып була фәлсәфәүи фекерҙәрҙе. Ә иң ҡыҙығы шунда быуын алышынған һайын икенсе быуын үҙенең фәлсәфәһе менән килә.\nОтправлено 25 Апрель 2012 - 01:35\nУрамға ҡараһаң яҙ килеп етте, көндәрҙә йәйге кеүек йылы тора. Ағастар япраҡ яра,тик донъя хәле генә нисек бар шулай дауам итә. Уныһыла күренә йыраҡтан ҡараһаң ғына, яҡында иһә: -Бына бөгөн бер хәл булһа нисек миңә отошло иттереп уны үҙ яғыма борорға. -Мин һиңә был хәлде аңлатып бирә алам. -Аңлатып миндә бирә алам, миңә оторға кәрәк шул.\nҺау кешегә барыһы ла кәрәк,ауырыуға бары һаулыҡ кәрәк.Фәйләсүф.\nОтправлено 05 Май 2012 - 01:38\nЭйе, ауырыуға һаулыҡ кәрәк- ҡурҡаҡҡа көс етмәй, ялҡауга ял кәрәк-ярлыһына аҡса етмәй һ.б.,һ.б. -Сама белеүҙең үлсәме бармы? -Кешеләр төрлө булып тыуа һәм һине төлөһө төрлө яҡҡа тарта башлаша аптырап ҡалаһың бит. Был осраҡта тегенең быныһы оҡшамай, бының тегеһе оҡшамай тимәк үҙемә яраҡлы ошолай итәйем эле тип эште башҡараһың. Сама утаҡлыҡты таба белеүҙән торала инде.\nЮғарылағы фекерҙе билдәһеҙ авторҙың һүҙҙәре менән тулыландырыр инем. Каждый человек, появляющийся в нашей жизни – учитель! Кто-то учит нас быть сильнее, кто-то – мудрее, кто-то учит прощать, кто-то – быть счастливым и радоваться каждому дню. Кто-то вовсе нас не учит – просто ломает нас, но и от этого мы получаем опыт. Цени каждого человека, даже если он появился на мгновение. Ведь если он появился, то это уже неспроста!\n- Йыр күңелгә, логика аҡылға һары май булып ята. Икеһе бер-береһенә ҡаршы төшөнсәләр булһала, әммә айырым осрамай. Нимә ул изгелек мә, яуызлыҡ мә икәнен дә аңлап булмай. Бында конкрет рәүештә ҡарарға кәрәк был йыр (логик сыбы)ниндәйҙер һығымтаға килтерә йәки ситуцияға тура килмәй. Әбделғалим гел шулай ябай гына һорауҙы әллә нисек иттереп килтереп сыгара. Һорау биргәнгә хатта үкенептә куяһың. Бөгөн йыр оҡшаны кисәге логик уйланыуга тура килә тигән инем.\nКөн тыуғанда уның нисек үтерен белмәйһең. Барам тигән ереңә бара алырһыңмы, күрәм тигәнеңде күрерһеңме, тәмләрмен тигән ризығың ауыҙыңа тейерме? Донъя беҙҙең план менән бармай. Ул план Юғарынан төшөрөлгән. Шуның эсендә программаға ингәнен күпмегә тулы файҙалана алаһың, көсөңдө һалаһың, күпмегә һәләтең етә, аҡылың етә - шунда хикмәт...\nБер бик тырыш кеше йәшәгән - йорт-ихатаһы тәртиптә, емеш-еләккә, гөл-сәскәгә күмелгән баҡса үҫтергән. Күршеһе генә бик көнсөл булған, ти: йә ҡапҡаһын бысратып китә, йә ҡоймаһын емерә, йә баҡсаһына берәй сүп-ҡый ташлай. Шулай бер иртәнсәк баҡса хужаһы ихатаһына сыҡһа, ҡапҡа алдына бысраҡ һыу тултырылған биҙрә ҡуйылған, ти. Был йыуынтыны түккән дә, биҙрәне ялтыратып йыуып, эсенә алма тултырып, күршеһенә киткән. Күршеһенең ҡапҡаһын шаҡылдата башлағас, тегеһе эстән генә үсәп, бының кәйефе ҡырылғанын күрергә ниәтләп, килеп сыға. Әммә баҡсалы күршеһе шат йылмайып уға хуш еҫ бөркөп торған алһыу алмалар тулы биҙрә һона: - Кем нимәгә бай, шуның менән бүлешә инде, - ти ул.\nОтправлено 25 Июнь 2012 - 09:01\nБер мәл утын һарайы төҙөгәндә туҡтап ҡалдым, нисегерәк етеңкерәмәгән ҡалай менән шиферҙы матур иттереп ҡағырға тип. Әсәйем менән һеңлем бүрәнәлә ҡарап ултыралар ине. Артабан нисек эшләргә тип уйлаем тигәнгә икеһе икешәр тәҡдим яһанылар. -Шунан кемдең кәңәшен тыңларға инде? -Беҙ һиңә тәҡдим иттек калганын үҙең бел\n...икеһе икешәр тәҡдим яһанылар...\nТимәк, 4 (дүрт) тәҡдим булған. Бер үҙеңдең яңғыҙ фекеренә ҡарағанда, 5 (4 + үҙеңдеке) тәҡдимдән берәй ысул һайлауы еңелерәк бит һуң…\n...-Беҙ һиңә тәҡдим иттек калганын үҙең бел\nҡайҙа бында фәлсәфәүи фекер?\nТормош юлын үткәндә төрлө һуҡмаҡтар аша үтергә тура килә. Берәүҙәр фекер менән нығынһа, икенселәр үҙгәрә, Әммә тормош үҙ ҡанундары менән алға бара.\n-Беҙҙең бөгөнге- киләсәк өсөн таяныс.\n-Киләсәк ниндей булыуын бер кемдә белмәй шул.\n-Боронғо заманда бер йәйләүҙән икенсегә күскәндә ниндәйҙер юл менән күсеү булған. Ваҡыт уҙыу менән ике араны үтеү яҡшырағы ҡала бирә. Яҡшыһы тәүҙә ат өсөн булһа, бөгөн иһә машинаға. Нисек үтеү араны үҙгәрҙе, йәйләүҙәрҙә элеке кеүек түгел, ике ара ғына әүелгәсә ҡалды.\n"Боронғо заманда бер йәйләүҙән икенсегә күскәндә ниндәйҙер юл менән күсеү булған" - ??? нисектер башҡортса түгел.\n"Ваҡыт уҙыу менән ике араны үтеү яҡшырағы ҡала бирә" - минеңсә, бөтөнләй башҡортса түгел. Ниндәй ике ара? Ике йәйләү араһында юлдар күп булыуы мөмкин, ә ара - ул берәү: ике йәйләү араһы.\n"Яҡшыһы тәүҙә ат өсөн булһа, бөгөн иһә машинаға" - нимәнең яҡшыһы? тәүҙә ат өсөн булһа, һуңынан нимә (кем) өсөн?\n"Нисек үтеү араны үҙгәрҙе" - ???\n"йәйләүҙәрҙә элеке кеүек түгел" - йәйләүҙәрҙә элеккеләй түгел икән, нисек һуң?\n"ике ара ғына әүелгәсә ҡалды" - әлеге лә баяғы, ике ара…(әүелгәсә, бәлки, диалект һүҙҙер. Тик мин уны әүәлгесә = элеккесә, боронғоса… тип аңланым.)


Нефтекамала 22 йәш ғаилә торлаҡ һатып алыуға социаль түләүҙәр алды // Сәйәсәт | новости башинформ.рф\nНефтекамала 22 йәш ғаилә торлаҡ һатып алыуға социаль түләүҙәр алды\n17:25, 8 ноября 2012 Сәйәсәт\nНефтекамала йәшәгән 22 йәш ғаилә торлаҡ һатып алыуға дәүләттән финанс ярҙам алды. Торлаҡ һатып алыу һәм йорт төҙөү өсөн социаль түләүҙәр алыуға сертификаттар ҡала хакимиәтендә тапшырылды. Бындай ярҙам федераль һәм республика бюджеттары иҫәбенә «Торлаҡ» айырым маҡсатлы федераль программаһының «Йәш ғаиләләрҙе торлаҡ менән тәьмин итеү» ярҙамсы программаһы сиктәрендә күрһәтелде.\nНефтекама хакимиәтенең мәғлүмәт-аналитика бүлеге мәғлүмәттәре буйынса, бөгөнгө көнгә ҡалала 1010 йәш ғаилә бындай түләүҙәр алыуға сиратта тора. Былтыр 10 йәш ғаилә 50 миллион һумдан ашыу суммаға социаль түләүҙәр алған. Быйыл программаға ингән ғаиләләр һаны икеләтә артҡан. Ярҙам итеү саралары бының менән генә сикләнмәй. Ағымдағы йылда йәнә 19 йәш ғаиләгә республика программаһы сиктәрендә финанс ярҙам күрһәтеү планлаштырыла.


1 июлдән торлаҡ-коммуналь хужалыҡ өлкәһендәге хеҙмәттәр өсөн хаҡ артты. - Юлдаш\n1 июлдән торлаҡ-коммуналь хужалыҡ өлкәһендәге хеҙмәттәр өсөн хаҡ артты.\n1 июлдән торлаҡ-коммуналь хужалыҡ өлкәһендәге хеҙмәттәр өсөн хаҡ артты. https://bash.news/yuldash/3208_1-iyulden-torlak-kommunal-huzhalyk-elkehendege-hezmetter-esen-hak-artty\n04 июл, 21:52\nИҡтисад ирекле булырға тейеш булһа ла, уны нисектер көйләргә тырышырға тура килә. Мәҫәлән, бөгөнгө шарттарҙа – 1 июлдән илдә торлаҡ-коммуналь хужалыҡта хаҡтар ҡырҡа артҡанда.\nНимәгәлер хаҡтарҙың кәмеүен йәмғиәт бик еңел ҡабул итә. Уның айҡанлы әллә ни ҡыуаныс та кисерелмәй шикелле, шулай булырға тейеш, тип кенә баһалана кеүек. Ә бына артыуын… Был инде, алдан иҫкәртелә киленһә лә, нигеҙле күтәрелһә лә, ыңғай ҡаршыланмай. Шуның менән бергә Башҡортостан хөкүмәтенең йыл башынан бирле мохтаждарға адреслы социаль ярҙам күрһәткәне билдәле. Һәм был йылдың алдағы яртыһына ла күсә, уның өсөн яңынан ғариза яҙыу ҙа кәрәкмәй. Уның республика буйынса уртаса күләме – 200 һум. Белгестәрҙең фекеренсә, торлаҡ-коммуналь хужалыҡ уҙған быуаттың 80-се йылдары аҙағынан иҫ киткес финанс ҡытлығы кисерә: селтәрҙәр туҙа, насос станциялары төҙөлмәй һ.б. Шуға күрә хәҙер тарифтар күтәрелә. Күтәрелере киләсәктә лә көтөлә, бының ғына хәлде яҡшыртырына әллә ни өмөт юҡ. Инвестиялар талап ителә.\nХәйер, өмөт бар. Хөкүмәт ярҙамына ғына ҡарап ултырмайынса, энергияны һаҡсыл тотонорға. Бөтә донъя шулай иткәндә, беҙгә лә өйрәнә башларға кәрәктер бит. Ут, телевизор йәки телефонға көс йыйҙырыу ҡорамалын һүндереү-һүндермәүҙән әллә ни байып та, бигүк бөлөп тә китмәбеҙ, әлбиттә, уныһы шулай, әммә… Әммә ниндәйҙер файҙа барыбер ҙә бар, имеш. Йәнә лә, яңы заман килеп, сит илдең көнкүреш техникаһы паспорттарында электр энергияһын экономиялау тураһында яҙылған урындарҙы көлөмһөрәп уҡый инек: йәнәһе лә: “Тапҡандар мөһим нәмә!..”, ә хәҙер инде эко-режимлы, А класынан да кәм булмаған приборҙар алырға ваҡыттыр. Һәр хәлдә белгестәр шулай тәҡдим итә.\nСтудия ҡунағы - республика тарифтар буйынса дәүләт комитеты рәйесе Фәҙис Сәлимгәрәев.\nТапшырыу авторы- Рәсүл Сәғитов.\nФәҙис Сәлимгәрәев: Беҙҙең республикаға йыллыҡ хаҡтар артышы 5,6 процент тип билдәләнгәйне, ә һыуҙыҡы – 8,5 процент. Тарифтарҙы иҫәпләп, хаҡтар 1 июлдән артасаҡ, тип декабрь айында уҡ раҫлағайныҡ. Бер нисә ойошма, беҙҙең менән килешмәйенсә, судҡа тиклем барып етте һәм федераль тариф хеҙмәтенә мөрәжәғәт итте.\n8 муниципаль районда йылылыҡ буйынса үҙгәреш булды. Өфөлә, Стәрлетамаҡта, Салауатта һәм Сибайҙа һыуға хаҡ артты. Өфөлә йылылыҡ 44 процентҡа ҡиммәтләнде, ә һыуға хаҡ 40 процентҡа күтәрелде. Кешегә түләүҙәр бик ауыр булмаһын өсөн, адреслы социаль түләүҙәр индерелде. Коммуналь түләүҙәр 12 проценттан артып китһә, ғариза яҙғандарға субсидия бирелә. Ғаризаларҙы тапшырыу өсөн социаль органдарҙың субсидия үҙәктәренә, берҙәм түләү үҙәктәренә, идара итеү органдарына, хакимиәткә мөрәжәғәт итергә була.


«Киске Өфө» гәзитенең сайты - ОШО КӘҢӘШТЕ ЛӘ ТЫҢЛАЙЫҠ! - 2016 - Мәҡәләләр\nОШО КӘҢӘШТЕ ЛӘ ТЫҢЛАЙЫҠ!\nИлде иҡтисади көрсөк ялмап алғанда, аҡсаһыҙлыҡ, эшһеҙлек кеүек заман афәттәре ябырылғанда йәш ғаиләләргә айырыуса ауыр икәнен беләбеҙ. Әммә тап бына йәш ғаиләләр ошо һынауҙарҙы лайыҡлы үтергә өйрәнә, ауырлыҡтарҙа сыныға һәм бирешмәй. Шундай ғаиләләрҙең береһе тураһында һүҙебеҙ.\nХәйбулла районы Аҡъяр ауылында йәшәүсе Гүзәл һәм Айрат Нарбутиндарҙың ғаилә ҡороуына биш йыл. Дүрт һәм ике йәшлек Ғәзим һәм Ильяс исемле улдары үҫә. Әле ең һыҙғанып йорт төҙөү эше менән мәшғүлдәр. Гүзәл Аҡъяр телевидениеһында - диктор, тормош юлдашы Айрат - Хәйбулла районы буйынса Дәүләт техник күҙәтеү инспекцияһы начальнигы. Күптәрҙең яратҡан дикторына әйләнеп өлгөргән йәш ҡатын БДУ-ның Сибай институтында белем алған. Ғаилә башлығы Айрат Башҡорт дәүләт аграр университетының механика факультетын тамамлаған. Ул студент сағында ҡурай түңәрәгенә йөрөй, уҡып бөткәс, мәктәптә балаларҙы ҡурайҙа уйнау серҙәренә төшөндөрә.\n- Айрат Татыр-Үҙәк ауылы егете, ә мин Яңы Ергән ҡыҙы, - тип һөйләй Гүзәл. - Беҙ уның менән мин Аҡъяр телевидениеһында эшләп йөрөгән саҡта таныштыҡ. Аҡсаны көрәп алмаһаҡ та, шөкөр итһәң, етә. Уны дөрөҫ итеп тотонорға тырышабыҙ. Әле өй төҙөгәс, төп килемебеҙ шунда китеп тора. Ата-әсәйҙәребеҙ ярҙам итә. Ваҡытлыса өләсәйем менән уның йортонда йәшәйбеҙ. Ул аҡыллы кәңәштәре, тормош һабаҡтары менән миңә лә, балаларыма ла ҙур таяныс. Өләсәйем һуғыш осоро һәм һуғыштан һуңғы йылдарҙың ауырлығын, михнәтен үҙ елкәһендә татып үҫкән кеше, һәр тиндең, һәр икмәк валсығының ҡәҙерен белергә өйрәтә беҙҙе...\nЙәш ғаилә йорт төҙөү менән булһа ла, уландарын концерт-спектаклдәргә, башҡа мәҙәни сараларға йөрөтөргә ваҡыт таба. Иш янына ҡуш тигәндәй, яратҡан шөғөлдәре менән бер аҙ өҫтәмә килем табырға ла булдыралар. Гүзәл заказ буйынса сәс ҡаптырғыс, туйға бутоньеркалар эшләй. Ә Айрат буш ваҡыттарында машиналар ремонтлау менән булыша. Баҡса үҫтерәләр, ә Гүзәл баҡса емештәренән ҡышҡылыҡҡа файҙалы ҡайнатма-компоттар, салаттар әҙерләй.\n- Магазиндарҙағы ялтырауыҡлы әйберҙәрҙән, зауыҡлы кейемдәр, затлы йорт йыһаздарынан тыйылып торабыҙ, - ти Гүзәл. - Ғөмүмән, нәфсе тигәнде тыя белеү, үҙеңдә теләһә ниндәй әүрәткестәргә ылыҡмау сифаты тәрбиәләү бик мөһим. Юҡһа, ҡайһы берәүҙәр ҡулға төшкән аҡсаһын һыу шикелле тотоноп, киләһе эш хаҡын алғансы ауыҙҙарын "елгә асып" йөрөүсән. Бөгөнгө һынауҙар осоронда бигерәк тә йәш ғаиләләргә халҡыбыҙҙың ошо аҡылын тотоу бик урынлы булыр: юрғаныңа ҡарап, аяҡ һуҙ...\nЯҙылған: 11.01.16 | Ҡаралған: 892


Өфөлә мәктәп велопарады үтәсәк // Спорт | новости башинформ.рф\nӨфөлә мәктәп велопарады үтәсәк\n12:28, 21 августа 2013 Спорт\n31 августа Өфөнөң Затон биҫтәһендә II мәктәп велопарады үтә. Балалар «Тулҡын» паркынан алып «Йылғасы» стадионына тиклем ҙур колонналар менән үтәсәк. Стадионда төрлө ярыштар һәм конкурстар ойоштороласаҡ. ВМХ (спорт төрө) профессионалдары тамашасыларға үҙ оҫталыҡтарын күрһәтәсәк. Байрамда ижади коллективтарҙың да сығыштары көтөлә.\nСарала белем биреү учреждениелары уҡыусылары, шулай уҡ барлыҡ теләүселәр ҡатнаша ала, тип хәбәр иттеләр Өфө ҡалаһы Ленин районы хакимиәтенең мәғлүмәт-аналитика бүлегенән.


Йылылыҡ өсөн түләүҙәрҙе ҡайтанан иҫәпләү башланды | ГТРК «Башкортостан» - Хәбәрҙәр | 209160\n27 января 2021 — 11:49 ГТРК «Башкортостан»\nЙылылыҡ өсөн ҙур сумма алыусылар “Өфө инженер селтәрҙәре” предприятиеһына ғариза яҙа башланы. Декабрь өсөн түләү ноябрҙекенән 42% күберәк булған осраҡта хаҡ яңынан иҫәпләнә. Ғаризаны нисек дөрөҫ яҙырға, һорауҙар килеп сыҡҡанда кемгә мөрәжәғәт итергә, аҡса йорт хужаһына ҡайһы осраҡта һәм ҡасан кирегә ҡайтарыла? Летчиктар урамында урынлашҡан күп ҡатлы йортта йәшәүсе Марина Гальченконы йылылыҡ өсөн килгән квитанция аптырашта ҡалдыра. Ошо көндәрҙә «Өфө инженер селтәрҙәре» предприятиеһы декабрь өсөн түләү ноябрҙекенән 42% күберәк булһа, йылытыу өсөн хаҡты яңынан иҫәпләргә әҙер булыуын раҫлағайны. Йылытыу өсөн хаҡ күп килгән осраҡта “Өфө инженер селтәрҙәре” сайтында бирелгән күрһәтмәләргә таянып ғариза яҙырға кәрәк. Уны компьютерҙа йә иһә ҡағыҙға яҙып фотоға төшөрөргә һәм сайтта бирелгән электрон почта йәки Ватсапҡа ебәрергә мөмкин. Бындай ысул эште күпкә еңеләйтә, ти Марина. Берәүҙәр йылылыҡ мәсьәләһен хәл итеүҙәрен тик интернет аша һораһа, икенселәре, күбеһенсә, пенсионерҙар “Өфө инженер селтәрҙәре” предпрятиеһына барыуҙы хуп күрә. Предприятие граждандарҙы шәхсән ҡабул итмәй. Кеше өйөндә йә иһә ошонда килеп ғариза яҙып уны ошо почтаға ҡалдырып китә. Ғаризаны ҡалдырыу ваҡытын да ул үҙе хәл итә. Почтаға һалынған ғаризалар көнөндә үк алынып тикшереүгә оҙатыла. Шулай уҡ граждандар һорауҙары килеп сыҡҡас осраҡта, “Өфө инженер селтәрҙәре” сайтында күрһәтелгән номерға шылтырата ала. Ғаризаларҙы яҡынса мәғлүмәттәр буйынса, 15 мартҡа тиклем яҙырға мөмкин. Халыҡ тик февраль квитанцияларында ғына аҡсаны кире ҡайтарғандарын күрә ала. Өҫтәүенә, күп ҡатлы йорт старосталары торлаҡ – коммуналь хужалығына мөрәжәғәт итеп, логин һәм пароль алып, шәхсән кабинеттарында йылылыҡ энергияһын к-пме тотонғанын онлайн рәүештә күҙәтә ала. Әле иһә прокуратура Октябрь районында күп ҡатлы йорт иҫәпләгестәрен тикшерә.


Башҡортостандың Мәскәүҙәге яҡташтар берлеге вәкилдәре билдәле политолог Сергей Кара-Мурза менән осрашты // Йәмғиәт | новости башинформ.рф\nБашҡортостандың Мәскәүҙәге яҡташтар берлеге вәкилдәре билдәле политолог Сергей Кара-Мурза менән осрашты\n14:40, 7 марта 2013 Йәмғиәт\nМәскәүҙә, Башҡортостандың РФ Президенты янындағы Тулы хоҡуҡлы вәкиллегенең конференц-залында, билдәле политолог Сергей Кара-Мурза Башҡортостан студенттары менән осрашты. Осрашыу Башҡортостан Республикаһы студенттары һәм аспиранттары ассоциацияһы менән ойошторолдо. Ассоциация ағзаһы Гүзәл Хәсәнова хәбәр итеүенсә, бындай саралар Башҡортостан яҡташтар берлегенең «Дискурс» интеллектуаль-дискуссия проекты сиктәрендә үткәрелә. Шулай итеп, республиканың Мәскәүҙәге Тулы хоҡуҡлы вәкиллегендә БР Гуманитар тикшеренеүҙәр институты хеҙмәткәрҙәре Азат Бирҙин һәм Юлдаш Йосопов, тарих фәндәре докторы, БашДУ профессоры Булат Аҙнабаев менән осрашыуҙар ойошторолдо. Киләһе бындай сараны билдәле публицист Борис Кагарлицкий менән үткәреү планлаштырыла.\n«Дискурс» проекты координаторы Азамат Лоҡманов хәбәр итеүенсә, проект маҡсаттары студенттар ассоциацияһының төп маҡсаты менән тап килә. Атап әйткәндә, проект студенттар араһында интеллектуаль мөхит булдырыуҙы күҙ уңында тота.\n— Студент йылдарында булдырылған ышаныслы мөнәсәбәттәр киләсәктә команданың конструктив эшләүенә булышлыҡ итә. Бының өсөн интеллектуаль ихтыяжға нигеҙләнгән коммуникация майҙанын булдырырға тырышабыҙ. Тап бөгөнгө студенттар 15-20 йылдан республиканы үҫтереү йүнәлештәрен билдәләйәсәк. Ә система уртаҡ маҡсаттар билдәләү һәм үҙ-ара килешеп эш итеү шарттарында ғына һөҙөмтәле эшләй. Быны беҙ командала эшләү тип атайбыҙ, — тине Азамат Лоҡманов.\nТеги: башҡортостандың яҡташтар берлеге


95(2011) » "Йәшлек" гәзите\nГазета "Йәшлек" » Облако тегов » 95(2011)\nНовости / Спорт // 6-12-2011, 10:49\nБиатлонсылар әлегә миҙалһыҙ…\nБиатлон буйынса донъя кубогының тәүге этабы Рәсәй йыйылма командаһы өсөн уңышһыҙ башланды. Улар һәр төр ярышта уртаса сығыш яһап, өлкән тренерҙары әйтеүенсә, киләсәккә өмөт ҡалдыра. Әйтәйек, спринт бәйгеһендә Светлана Слепцова туғыҙынсы һөҙөмтә күрһәтһә, Анна Богалий-Титовец 12-се булды. Яҡташыбыҙ Ольга Вилухина финишҡа 30-сы булып килде. Ғөмүмән, Вилухинаның дебюты әллә ни насар булманы. Эҙәрлекләү ярышында ла ул, 40 көслө спортсы исемлегенә эләгеп, донъя кубогының дөйөм мәрәйҙәр күрһәтмәһенә инде. Беренсе этап һөҙөмтәһе буйынса яҡташыбыҙ, барыһы 32 мәрәй яулап, 28-се урынды биләне. Ә инде ярыш һөҙөмтәләренә килгәндә, Франция биатлонсылары, ике алтын миҙал яулап, юғары күрһәткескә өлгәште. Норвегия спортсылары бер алтын, өс көмөш һәм бер бронза миҙал менән икенсе урында булһа, Швеция, бер алтын һәм бер көмөш миҙал яулап, өсөнсө баҫҡыста урынлашты....\nЭшҡыуарға 20 һорау\nРубрикалар // 6-12-2011, 10:41\nЭш башларға теләүсе эшҡыуар тәүге ҡыйынлыҡтарға бирешмәҫ һәм, ғөмүмән, уларҙы алдан күҙаллар өсөн үҙенә 20 һорау бирергә тейеш, тип яҙылған «Forbes» журналында. Әгәр башығыҙҙа ниндәйҙер идеялар йөрөй икән, һеҙ ҙә ошо һорауҙарҙы үҙегеҙгә биреп ҡарағыҙ. Уларға яуаптар таба алһағыҙ, ҡыйыу рәүештә эшкә тотоноғоҙ!...\nCтудент саҡтан уҡ тәүге аҙымдарыңды эшлә\nНовости / Мәғариф // 6-12-2011, 10:40\n«Көслөнөкө − замана» тигән мәҡәлде үҙем өсөн тағы бер яҡлап астым. Ғәҙәттә, беҙ унда насар мәғәнә һалынған тип уйларға күнеккәнбеҙ ҙә, һәйбәт яғына иғтибар итмәйбеҙ. Бөгөнгө баҙар иҡтисадына ҡоролған тормошта юғалып ҡалмаҫ өсөн кеше ниндәй булырға тейеш? Йылғыр, алдаша белеүсе, хәйләкәр, тип әйтер кемдер. Күптәребеҙ шулай уйлай ҙа. Ә бәлки, тырыш, ныҡышмал, үҙ маҡсатына табан ынтылыусы, ауырлыҡтарға бирешмәй, алға атлаусылыр? Үҙ эшен асырға йөрьәт иткән ҡурҡмаҫ йөрәкле, көслө рухлы кешелер?...\nРухы тере «Урал батыр»ҙың\nӘҙәбиәт // 6-12-2011, 10:38\nБашҡорт халҡының милли ҡомартҡыһы, рухи хазинаһы − «Урал батыр» эпосын яттан һөйләү конкурсы үҙенә күрә йолаға әүерелде. Йылдан-йыл башҡорт телендә уҙғарылып килгән «Урал батыр» сәсәндәр бәйгеһенә ҡушылып бөгөн тағы ла бер йола барлыҡҡа килде – конкурс сит ил һәм Башҡортостан Республикаһы халыҡтары телдәрендә башҡарыусылар араһында үтте. Икенсе тапҡыр уҙғарылған был сара күптән түгел йәш сәсәндәрҙе тағы ла ҡорға йыйҙы. Төрлө милләт вәкилдәре милли кейемдәрҙә туған телдәрендә эпосты яттан һөйләп күрһәтте. Бәйгелә инглиз, немец, француз, көньяҡ телдәре, Башҡортостан Республикаһы халыҡтары телдәрендә башҡарыу секциялары эшләне. Киң аудиториялы конкурс үҙенең маҡсаты менән «Урал батыр» эпосын «Кешелектең матди булмаған мираҫтары» исемлегенә индереү өсөн тағы ла бер этәргес көс булды...\nИШЕМБАЙ ДАНЫН КҮТӘРЕҮСЕ БАТЫР ЕГЕТЕ\nРубрикалар // 6-12-2011, 10:35\nБәрәкәтле Юрматы ере борон-борондан таланттарға бай булды. Күптән түгел, көҙ башында, ишембайҙар үҙҙәренең мәшһүр улы, Башҡортостандың халыҡ яҙыусыһы, Салауат Юлаев исемендәге дәүләт премияһы лауреаты, билдәле әҙип Ноғман ағай Мусиндың күркәм юбилейын билдәләгәйне. Еребеҙгә һалҡын ҡыш аяҡ баҫҡанда, Ишембай ҡалаһының мәҙәниәт һарайында Юрматы еренең тағы бер арҙаҡлы улы, үҙенең хеҙмәттәрендә – ваҡытлы матбуғат өсөн яҙылған мәҡәләләр, балаларға арналған хикәйәләр йәки повестар булһынмы, оло йәштәге замандаштарыбыҙҙың рухи ихтыяжын ҡәнәғәтләндереү өсөн ижад ителгән драма әҫәрҙәреме – ошо изге еребеҙҙең матурлығын, уның уңған улдарын һәм ҡыҙҙарын данлаған яҙыусы Мөҙәрис Багаевтың 60 йәшлек юбилейы билдәләнде. Ул Федоровка районының Батыр ауылында тыуһа ла, Ишембайҙа күптән үҙ кеше....


Башҡортостан табиптары-Ҡырғыҙстанда | ГТРК «Башкортостан» — Новости Уфы и РБ\n30 июля 2020 — 14:38 ГТРК «Башкортостан»\nАмур өлкәһендә, Ҡарасәй-Черкесия республикаһында, әле улар Ҡырҡыҙстанда. Бер аҙна элек Рәсәйҙән 50 медицина белгесе Ҡырғыҙ республикаһына йүнәлтелә. Ҡыҙыл зонала мотлаҡ махсус костюмда. Нисек кенә ҡатмарлы булмаһын табиптар ошондай өҫ кейемендә көн дауамында йөрөргә күнегеп бөткән. Һәр пациент күҙ уңында, һәр береһенә шәхси алым. Әле Ҡырғыҙстанда эшләгән Башҡортостан табиптары өсөн был 1-се командировка түгел, быға тиклем улар Амур өлкәһе һәм Ҡарасәй-Черкес белгестәренә короновирус инфекцияһы менән көрәшергә ярҙам итте. Пандемия менән көрәшкә Үҙәк Азияға Мәскәүҙән 7 һәм Башҡортостандан 42 медицина хеҙмәткәре йүнәлтелде. Һәр белгес ентекле һайлап алынған. Иң мөһиме уларҙың короновирус инфекцияһы менән сирләгән пациенттарҙы дауалау тәжрибәһе булырға тейеш. Башҡортостан белгестәре составында — эпидемиологтар, инфекционистар, БДМУ студенттары һәм ординаторҙар урындағы белгестәр менән тәжрибә уртаҡлаша. Медицина хеҙмәткәрҙәре бер нисә төркөмгә бүленеп, Ҡырғыҙстандың төрлө өлкәләрендә эшләй. Илнур Юнысовтың төркөмөндә 8 кеше, бер аҙна эсендә улар 3 дауаханала ауырыуҙарҙы тикшереп сығырға тейеш.Ҡырғыҙстан – ҡунаҡсыл ил, тип билдәләй табиптар, ниндәй генә районға барһалар ҙа уларҙы ихлас ҡаршы алалар. Ғөмүмән, дауаханаларҙа хәл аҙғын түгел, тотороҡло, тип баһалана. Ҡырғыҙстанда беҙҙең белгестәр бер ай буласаҡ.


Торлаҡ-коммуналь хужалыҡ хеҙмәттәре Өфө урамдарын комплекслы таҙартыуға тотондо - Bash.News\nТорлаҡ-коммуналь хужалыҡ хеҙмәттәре Өфө урамдарын комплекслы таҙартыуға тотондо\nТорлаҡ-коммуналь хужалыҡ хеҙмәттәре Өфө урамдарын комплекслы таҙартыуға тотондо https://bash.news/news/85278_torlakommunal_xuzhaly_xemttre_f_uramdaryn_kompleksly_taartyua_totondo\n01 дек 2018, 21:53\nИшек алдары, ҡыйыҡтар, тротуарҙар һәм автомобиль юлдары ҡарҙан таҙартылды. Урам йыйыштырыусы техника менән идара итеүҙә лә уңайлыҡтар булдырылған. Беҙҙең ижади төркөм ҡала халҡына уңайлыҡтар булдырыусылар менән аралашты.\nАврора урамы 5-се йорт адресы буйынса иртә менән эш ҡайнай. Торлаҡ-коммуналь хеҙмәттәре бер бригада булып йорт алдын таҙарта. Бында йәшәгән халыҡҡа юлдар уңайлы, асыҡ булһын өсөн көс һалына. Менделеев урамы 11-cе йорт алдында ла ихата алдын таҙалыҡта һәм тәртиптә тотоу өсөн яуаплы ойошма вәкилдәре дәррәү эшләй.\nЮрий Алексеев, "Дуҫлыҡ" микрорайонының торлаҡ-коммуналь хужалығы идаралығы директоры: “24 кеше, ике техника. Һәр йорт алдын йыйыштырабыҙ”.\nХалыҡ та үҙ ихатаһы алдында булдырылған уңалыҡтарҙан ҡәнәғәт. Менделлеев урамы 11-се йорт алдын ҡарҙан таҙартыу яҡшы ойошторолған." Бында йәшәүселәр: "Ниндәй генә миҙгел булыуға ҡарамаҫтан, урам һепереүселәр үҙ бурысына яуаплы ҡарап, эшен намыҫ менән башҡара" тип ҡыуана.\nОрджоникидзе районы Кулибин урамында ла торлаҡ- коммуналь хужалыҡ эшселәре йорт алдарын комплекслы таҙарта. Бер генә ҡар өйөмө, боҙлауыҡ, боҙбармаҡтар ҙа улар иғтибарынан ситтә ҡалмай. Бында ҡар таҙартыусы һәр техника диспетчер үҙәгенән идара ителә. Водителдең ниндәй маршрут буйынса эшләп хәрәкәт итәсәге алдан билдәләнгән һәм Глонасс-мониторлау аша күҙәтелә. Торлаҡ -коммуналь хужалығы етәксеһе эш барышын кеҫә телефонындағы махсус ҡушымта ярҙамында ла күҙәтә һәм идара итә ала.\nИлфат Бай Кәримов, Өфөнөң Орджоникидзе районы торлаҡ-коммуналь хужалығы идаралығының баш диспетчеры: “Ике ҙур монитор, береһендә ГОЛОНАС системаһы, икенсеһендә тракторҙарҙың хәрәкәт итеүе күрһәтелә”.\nРайонда барлығы 1116 йорт алды иҫәпләнә. Хужалыҡта был эштәрҙе башҡарыу өсөн 22 берәмек техника бар. Көнөнә 41-ләп урам ҡарҙан һәм боҙҙан таҙартыла.\nБыл Өфөнөң Орджоникидзе районы торлаҡ-коммуналь хужалығы идаралығындағы диспетчер үҙәге. Был үҙәктә аҙна элек кенә глоннас -мониторинг системаһы урынлаштырылған. Уның ярҙамында он-лайн режимда урам йыйыштырыусы техниканың ҡайһы ерҙә эшләүе хаҡында тулы мәғлүмәт алырға мөмкин. Был экранда һәр 15 минут һайын транспорттың ҡайҙалығы хаҡында мәғлүмәт яңыртыла.\nБашҡортостанда шаурма һатыу урындары тикшерелә\n21:34, 16 сен\nБашҡортостан парфюмерҙары республиканың 100 йыллығына хушбуй сығарған\n16:29, 16 сен\nБашҡортостанда һәләтле балалар республика башлығы стипендияһын ала башлай\n15:20, 16 сен\nБашҡортостан йәштәрен карьера яһарға өйрәтәләр\n13:18, 16 сен\nРәсәйҙә отпускыға сығыу нормалары үҙгәрә\n11:19, 16 сен


Махсус китапханала "Башҡорт милли ҡатын-ҡыҙҙар кейеме" ҡабарынҡы график әсбап сыҡты. Милли кейем көнө алдынан, Мәкәрим Хөсәйен улы Төхвәтшин исемендәге һуҡырҙар өсөн Башҡортостан республика махсус китапханаһында "Башҡорт милли ҡатын-ҡыҙҙар кейеме" ҡабарынҡы график әсбап баҫылды. Баҫма ҙурайтылған шрифт һәм Брайль шрифтында сығарылды.\nВ рамках Библионочи 2021\nМәкәрим Хөсәйен улы Төхвәтшин исемендәге һуҡырҙар өсөн Башҡортостан республика махсус китапханаһы, "Китап - йондоҙҙарға юл!" девизы аҫтында үткән "Библиотөн 2021" Бөтә Рәсәй акцияһы сиктәрендә, "Йыһан һәм ғаләм" темаһына шиғыр уҡыусылар конкурсын иғлан итә.


Башҡортостанда яҙғы ташҡынға әҙерлек башланды\n21 Ғинуар 2018, 17:01\nБашҡортостандың Тәбиғәттән файҙаланыу һәм экология министрлығында гидротехник ҡоролмаларҙың хәүефһеҙлек мәсьәләләренә арналған ведомство-ара комиссия ултырышы үтте.\nБашҡортостандың Тәбиғәттән файҙаланыу һәм экология министрлығында гидротехник ҡоролмаларҙың хәүефһеҙлек мәсьәләләренә арналған ведомство-ара комиссия ултырышы үтте. Республикала барлығы 491 гидротехник ҡоролма иҫәпләнә. Ултырышта яҙғы ташҡынға әҙерлек һәм гидротехник ҡоролмаларҙың хәүефһеҙлеге ҡаралды. Унда билдәләнеүенсә, барлыҡ ведомство һәм хеҙмәттәр үҙ-ара эште ташҡын һөҙөмтәләрен кәметеүгә йүнәлтергә тейеш.\nТәбиғәттән файҙаланыу һәм экология министры урынбаҫары Виталий Тюр фекеренсә, гидротехник ҡоролмалар урынлаштырылған муниципаль район хакимиәттәренә объекттарҙың хәүефһеҙлегенә айырым иғтибар бүлеү мөһим.\n- Ташҡынға тиклем авария хәлендәге объекттар тураһында тейешле мәғлүмәтте ведомство-ара комиссияһына еткереү мотлаҡ, - тине Виталий Тюр.\nЯҙғы ташҡын башланыр алдынан республиканың Экология министрлығы һәм тейешле хеҙмәттәр гидротехник ҡоролмаларҙы тикшереп сығасаҡ.


Табиптар 9 йәшлек малайҙың ике ҡул суғын да киҫергә мәжбүр булғандар\n6 Декабрь 2018, 14:07\nБыл ғәҙәттән тыш хәл Башҡортостандың Эске эштәр министрлығында ноябрь аҙағында теркәлгәйне. Унда Бәләбәй районында урамда уйнап йөрөгән малайҙың электр бағанаһына менергә уйлауы һәм яңылыш сымға тейеп, ергә ҡолауы тураһында хәбәр ителгәйне. Ҡыҙғанысҡа ҡаршы, Башҡортостан дәүләт телерадиокомпанияһы Өфө дауаханаһында малайҙың ике ҡул суғын да киҫкәндәр, тип хәбәр итә.\n10 000 вольтлыҡ токтан һуғылғандан һуң малайҙың тән йәрәхәттәре бик ныҡ була шул.\nӘлбиттә, балалар шуҡлыҡтары бәлә менән тамамланыр, тип бер ҡасан да уйламай. Шуға беҙгә, ата-әсәләргә, ғәзиз балаларыбыҙ менән аңлатыу эштәре алып барырға, үҙҙәрен һаҡларға өйрәтергә кәрәк. Сит балалар булмай, тиҙәр. Күршеләребеҙҙең балалырымы, урамдағы ят балалармы һәр береһенә иғтибарлы булһаҡ ине.\nФото интернет селтәренән алынды.


«Трансаэро» авиакомпанияһында бөлгөнлөк\nУл финанс ҡыйынлыҡ кисерә. Был хәл «Библио глобус» туроператоры өсөн дә ауырлыҡтар тыуҙырҙы.\nӨҙөлгән ял, бөлгөнлөккө тарыған авиакомпания... Күптәрҙең ял тураһындағы ниәте яҡты хыял ғына булып ҡалған. Сит илгә юллама алып, йылы яҡҡа оса алмаусылар бөгөн аҡсаны кире ҡайтарыу теләге менән яна.\nСемён Сарапулов, Кипрға юллама һатып алыусы: «Турҙар бар, барыһы ла яҡшы», - тип хәбәр итте беҙгә путевка һатыусы. Беҙ банк картаһынан аҡса күсерҙек. Аҡса күскәс сәғәт ярымдан кире ҡайтырға билеттар ҡалмаған, шуға күрә бер нәмә лә килеп сыҡмай тип шылтыраттылар».\nОктябрь һәм ноябрь Кипрҙа ял өсөн иң ҡулай ваҡыт. Ял итергә теләүселәр был айҙарҙа айырыуса күп була. Улар менән бергә күңелле ял вәғәҙә итеүсе мутлашыусылар ҙа арта. Әлеге осраҡ сираттағы алданыумы? Һорауға яуап эҙләп беҙ туроператорҙарға юлландыҡ.\nТурҙар һатыусы: «Аҡсағыҙ ошо аҙна эсендә ҡайтарыласаҡ. Һеҙгә ни бары әҙерәк көтөргә кәрәк. Аңлашылмаусанлыҡ килеп сыҡҡаны өсөн ғәфү итегеҙ».\nАвиакомпанияның бөлгөнлөккә төшөүе туристар өсөн дә, туроператорҙарға ла уңайһыҙлыҡтар тыуҙырҙы. «Аэрофлот» менән һөйләшеүҙәр бара. Тик әлегә авиакомпания «Библио Глобус» клиенттарын рейсҡа ҡабул итеү ваҡыты килешелмәгән.


"Сәсән һүҙе нур сәсә" - МБУК РДК муниципального района Хайбуллинский район\n/ Новости / "Сәсән һүҙе нур сәсә"\nРайон мәҙәниәт йортонда Мәхәмәтйән Ҡаҙаҡбаев исеменә үткәрелгән “Сәсән һүҙе нур сәсә” район сәсәндәр (шағир-импровизатор һәм йыраусылар) бәйгеһе үтеп китте. Сәсәнлек сәнғәте — ул айырым кешенең шәхси ижад емше. Башҡорт традицион башҡарыу мәктәбенең сағыу вәкилдәренең береһе, бик күп йырҙарҙың уникаль, һирәк варианттарын, башҡорт музыкаль фольклорының бик таралмаған өлгөләрен беҙгә килтереп еткереүсе, борондан атай-олатайҙарҙан ҡала килгән рухи ҡиммәттәребеҙҙе ҡәҙерләп һаҡларға өйрәтеүсе, халыҡ йырсыһы, йыраусы, сәсән, Халыҡ-ара һәм төрлө республика конкурстары еңеүсеһе һәм лауреаты, II дәрәжә Ватан һуғышы ордены кавалеры ул – Мәхәмәтйән Ҡаҙаҡбаев.\nСәсәнебеҙ үҙе иҫән саҡта был бәйге район кимәлендә бер нисә тапҡыр ҡатнашыусыларын йыйҙы. Хәҙер ул ике йылға бер тапҡыр үткәрелеп килә. Быйылғы бәйгелә барлығы 57 ҡатнашыусы һәм коллективтар сығыш яһанылар. Улар араһында балаларҙың да булыуы бик ҡыуаныслы.\nБәйгенең шарттары буйынса Мөхәмәтйән Ҡаҙаҡбаевтың репертуарынан бер эпос, бәйет әйтергә, оҙон көй, мөнәжәт, нәсихәт, ҡобайыр көйләргә, йә булмаһа үҙе сығарған әҫәр бәйән итергә мөмкинселек булды.\nБәйгене мәртәбәле баһалама ағзалары баһаланы: район оҙон көй бәйгеләре лауреаты Шафиҡ Ҡарабаев, Халыҡ сәсәниәһе, Республика сәсәндәр бәйгеһе еңеүсеһе – Фәниә Арыҫланова, Мөхәмәтйән Ҡаҙаҡбаевтың ейәнсәре, Башҡортостан композиторҙары союзы ағзаһы, блогер Шәүрә Ғәппәсова, Мәғфирә Ғәлиева исемендәге асыҡ халыҡ йырҙары бәйгеһенең 2 урын лауреаты, “Ирәндек моңдары-2018” төбәк-ара йыр бәйгеһенең дипломанты, район мәҙәниәт йортоноң вокал белгесе Динә Аҡназарова, Район мәҙәниәт йорто методисы, Сибай, Силәбе өлкәһе Троицк ҡалаларында үткән төбәк-ара сәсәндәр бәйгеләре лауреаты, Район “Ағинәйҙәр”клубы һәм Район сәсәндәр ойошмаһы етәксеһе Минзифа Ишемғолова.\nБәйгене асыу һәм бәйгеселәрҙе Хәйбулла районы муниципаль район хаҡимиәте башлығының социаль мәсъәләләр буйынса урынбаҫары Роза Раузат ҡыҙы Рәсембәтова, Хәйбулла районы Әбеш ауыл биләмәһе башлығы Таһир Мөғлитдин улы Юнысов сәләмләнеләр һәм бәйгеселәргә уңыштар теләнеләр.\nШулай уҡ бәйгенең төп бағымсыһы – мәшһүр сәсәнебеҙ Мәхәмәтйән Ҡаҙаҡбаевтың улы Фәррәх Мөхәмәтйән улы Ҡаҙаҡбаев бәйгеселәр менән атаһы тураһындағы иҫтәлектәр менән бүлеште.\nСәхнә түрендә сығыш яһаусылар һәр береһе бәйгегә ныҡлы, төплө һәм ентекле әҙерләнеп килгәндәр.\nБәйгенең еңеүсеһе – Гран-при – Илдар Юнысов(Аҡъяр ауылы).\nБалалар араһында : 1 урын- Билалова Әминә (Әбүбәкир ауылы), 2 урын – Билалов Батырхан һәм Билалов Фәнзил (Әбүбәкир ауылы), Билалов Тимур (Әбүбәкир ауылы), 3 урын- Мәмбәтов Филүс (Мәмбәт ауылы), Игебаева Нургизә(Степной ауылы).\n“Өлкән һәм бала башҡарыусы” номинацияһында 1 урын – Юнысова Элвира һәм Наҙгөл (Һаҡмар-Наҙарғол ауылы), 2 урын – Юлуева Юлиә һәм Торһонбаева Элина (Өфө ауылы), 3 урын- Арыҫланова Фәниә һәм Моталова Азалия (Йәнтеш ауылы), Мәмбәтова Гөлназ һәм Айгөл (Бурибай ауылы).\nКоллективтар араһында 1 урын “Бүләк” йыр-бейеү ансамбле (Әбүбәкир ауылы), 2 урын – “Ағинәйҙәр” клубы (Йәнтеш ауылы),“Етегән” халыҡ фольклор ансамбле (Иләс ауылы). 3 урын – “Ағинәйҙәр” клубы (Первомайка ауылы). Сәсәндәр араһында 1 урын – Собханғолова Фируза (Быҙаулыҡ ауылы) һәм Ултраҡова Әлфиҙә (Әбүбәкир ауылы), 2 урын- Вәлеев Хәлил (Байғусҡар ауылы), Исмәғилов Дамир ( Әбеш ауылы), Билалова Гүзәл (Ивановка ауылы), 3 урын – Хәлилова Файза ( Мәмбәт ауылы), Юнусова Фәрҙиә (Аҡъяр ауылы).\nЙыраусылар араһында еңеүселәр: 1 урын – Ишемғолов Фазылйән (Аҡъюл ауылы), 2 урын – Азаматова Бикә (Ивановка ауылы), Мәмбәтова Вәсилә (Мәмбәт ауылы), 3 урын- Арыҫланов Рамаҙан (Йәнтеш ауылы), Мингазова Фәниә (Ивановка ауылы), Әхтәмова Вәғиҙә (Яңы – Ергән ауылы).\nБарлыҡ ҡатнашыусыларға төп бағымсылар Ҡаҙаҡбаевтар ғаиләһенән һәм “Ағинәйҙәр” клубынан мәртәбәле бүләктәр тапшырылды. Шулай уҡ бәйгеселәрҙе Иштанов Юныс, Арыҫланова Фәниә, Юнысова Элвира, Әбеш ауылы биләмәһе, Район ветерандар советының да бүләктәре көтә ине.\nСәсән-йыраусыбыҙ Мәхәмәтйән Ҡаҙаҡбаевтың һәр кемде ҡанатландыра, исемдәре үлемһеҙ, исемдәре мәнгелек! Уның күнелдәре беҙгә ҡушылып йырлай, халҡын, илен, телен яратыусы, моң һөйөүсе һәр кемде ҡанатландыра.\nБольше фотографий здесь: https://vk.com/album260601154_282793228


#АҘНА_БӘЙГЕҺЕ 7-СЕ КИС ҺОРАУЫ\n22 Декабрь 2019, 23:00\nХәйерле кис, дуҫтар! Бөгөнгө йомғаҡлау кисе быйылғы #АҘНА_БӘЙГЕләренең да һуңғыһы. Ни тиһәң дә, алда һәр кемде күңелле байрам алды мәшәҡәттәре көтә. Шулай ҙа беҙҙең төркөмдән йыраҡлашырға ашыҡмағыҙ. Мөмкин тиклем уйындар, башватҡыстар баҫылып торор. Һеҙ ҙә, төркөмдәштәр, үҙегеҙ генә белгән шаян һорауҙарҙы, йомаҡтарҙы тәҡдим итә алаһығыҙ. Беҙ һеҙҙең һәр "лайк", һәр комментарий, һәр сәләмгә сикһеҙ шатбыҙ. Киләсәктә лә шулай бергә ҡалайыҡ! Ә бөгөнгө кискә әйләнеп ҡайтҡанда, һорау - сайтта.\nАлдығыҙҙа - СССР-ҙың халыҡ рәссамы, Салауат Юлаев премияһы лауреаты Әхмәт Лотфуллиндың "Өс ҡатын" картинаһы. Был, әлбиттә, күптәргә яҡшы таныш, киң билдәле сәнғәт әҫәре. Әммә бөгөнгө һорауыбыҙ сәнғәттән йыраҡ булыр.\nҠатындарға күҙ һалығыҙ. Күптәребеҙ урындыҡта, йә ҡырҙа ергә ашъяулыҡ йәйеп ултырғанда ошо өс ҡатын кеүек ултырырға ғәҙәтләнгән. Баҡтиһәң, башҡорттар ғына түгел, башҡа мосолман халҡы ла был позаға өҫтөнлөк бирә, хатта Кавказ яғында былай ултырыу Пәйғәмбәребеҙҙең бер васиятын үтәүгә, ниндәйҙер гонаһтан азат булыуға килтерә, тип иҫәпләйҙәр икән.\nҺүҙ ниндәй гонаһ хаҡында бара?\nДөрөҫ яуап биреүсегә - БЕР МӘРӘЙ. Ә ул гонаһ менән был ултырыу позаһы нисек бәйле булыуын аңлаткан төркөмдәшкә тағы ла ИКЕ МӘРӘЙ яҙыласаҡ. Тимәк, бөгөн һәр кемдең ӨС МӘРӘЙ "эшләрлек" мөмкинлеге бар.\nБашланыҡ! Яуаптар, ғәҙәттәгесә, 23.00-гә тиклем "сообщение" аша ҡабул ителә.


Материалы за 14.07.2017 » "Урал" гәзите\n14-07-2017, 12:44 / ---\nБайрамды - күтәренке кәйеф менән\nРуслан Рәшит улы МӘҠСҮТОВ һөнәр һайлауҙа әллә ни күп уйлап тормай - бейек торбалары, ылыҡтырғыс гудогы, бөтә илгә таралған даны булған металлургия комбинатына эшкә килә һәм яңылышмай. Хәҙер инде 10 йылдан ашыу «Белорет металлургия комбинаты» асыҡ акционерҙар йәмғиәтенең 16-сы цехында сым һуҙыусы булып эшләй. Шул арала ул үҙен яҡшы эшсе итеп күрһәтеп өлгөрә. Бергә эшләгән иптәштәре, етәкселек эшен юғары баһалай. Уңған сым һуҙыусы һөнәри байрамын һәм ҡала юбилейын ҙур шатлыҡ менән ҡаршылай: ошо көндәрҙә комбинатта үткән тантаналы сарала ул Рәсәй Федерацияһы Сәнәғәт һәм сауҙа министрлығының...\n14-07-2017, 12:42 / ---\nБелорет металлургия комбинаты Металлургтар кѳнѳн һәм ҡаланың 255 йыллығына арналған байрам сараларын кисә үк башланы - комбинаттың тамаша залында 129 металлургты тәбрикләнеләр. Хеҙмәт алдынғыларына маҡтаулы исемдәр, федераль һәм республика, тармаҡ һәм муниципаль ведомстволар, корпоратив һәм профсоюз наградаларын тапшырҙылар. Тәүҙә тәбрикләү һүҙе менән “Белорет металлургия комбинаты” акционерҙар йәмғиәтенең генераль директоры Виктор Камелин 11 металлургҡа “Мечел” йәмғиәтенең Почет грамоталарын, Рәхмәт хаттарын, шулай уҡ металл ҡойоу-механик цехы начальнигы Сергей ГРИДНЕВСКИЙға, автотранспорт...\n14-07-2017, 12:41 / ---\nҠыңғыраулы мәктәп йылдары...\n- Һау ғынаһығыҙмы, класташтар! Нисек килеп еттегеҙ? Күптәнән күрешкән юҡ. - Уҡытыусыларыбыҙ ҙа килгән икән. Ни хәлдәһегеҙ? Һеҙҙең дәрестәрегеҙҙе әле булһа ла иҫләйбеҙ. - Күпме йылдар үтһә лә, үҙгәрмәй, матур килеш ҡалғанһығыҙ, ҡыҙҙар! - Класташтар, уҡытыусылар менән осраштырған сараны ойоштороусыларға рәхмәт инде. Һөйләшеп һүҙҙәр бөтмәне, мәктәп йылдарына, йәшлеккә әйләнеп ҡайтҡандай булдыҡ. Ҡосаҡлашыу, күрешеү, уҡытыусылар, класташтар менән осрашыу, һөйләшеп һүҙҙәр бөтмәү, мәктәп йылдарын йылы хәтирәләрҙә иҫкә төшөрөү... Барыһы ла булды Арышпар ауылында үткән “Ҡыңғыраулы мәктәп йылдары”...


Сәскә-сәғәттәр(хикәйә). Тамара Ғәниева - Wikisource\nСәскә-сәғәттәр(хикәйә). Тамара Ғәниева\nСәскә-сәғәттәр ( хикәйә )\nҺеҙ сәскә яратаһығыҙмы? Яратаһығыҙ, әлбиттә. Әллә ниндәй ҡөҙрәткә эйә бит ул сәскәләр. Һөйгәндәренә, туғандарына, дуҫтарына сәскә бүләк иткәндә, кешеләрҙең йөҙҙәре нурлана, күңелдәрендә изгелек тамырлана. Өшөгәндәрҙе йылытып, төйөлгән ҡаштарҙы яҙылдырып ебәрә улар. Йәй көнө ялан-болондар,хатта шау асфальттан ғына кейенгән кеүек ҡала урамдары сәскәгә төрөнгәндә, һулыштар иркенәйеп, йәндәр иреп китә.\nСәскәләр ерҙе бынан йөҙ егерме биш миллион йыл элек төйәккә һайлаған, тиҙәр. Ул саҡта улар һирәк осрай. Ун биш миллион йыл үткәс кенә, тотош донъяны яулап ала. Һәм шуныһы: берәмләп түгел, өйкөм-өйкөм, ғаилә-ғаилә булып яңы ерҙәргә күсенеүҙе, шунда тамырланып үрсеүҙе хуп күрә сәскәләр. Күмәк булғас, бер-береңә таяныс булаһың ул. Йәшәү шарттарына яраҡлашыу ҙа еңелерәк.\nСәскәләр хаҡында әкиәттәр, легендалар, йырҙар сығарыла. Һылыу ҡыҙҙарға сәскә исеме бирелә: Миләүшә, Сөмбөл, Рауза, Ынйы, Гөлсәсәк, Гөлнур, Гөлназ, Нәркәс... Әйткәндәй, легендала әйтелеүенсә, Нәркәс исеме тәүҙә ирҙәрҙеке була. Бер хан, тип әйтелә унда, улына бик яратып Нәркәс исеме ҡуша. Шул тиклем һылыу егет булып үҫә Нәркәс, уға һоҡланмаған кеше, ғашиҡ булмаған һылыу булмай. Атлап йөрөүҙәре, күҙ ҡараштары байтаҡтарҙы уйға һала һәм әсир итә. Гел, матурһың да матурһың, тигәнде ишеткән егет йыш ҡына үҙе лә көҙгөгә күҙ һалыусан булып китә. Бер ҡарай, ике ҡарай... Һәм үҙ-үҙенә ғашиҡ була был. Үҙен яратыуҙан шул тиклем һағышлана, шул тиклем һыҙлана, үҙ- үҙен күрмәй торһа, тәрән ҡайғыға һабыша. Хандың ғаиләһе йәй көнө йәйләүгә сыға. Билдәле инде, йәйләүҙә ниндәй көҙгө булһын? Үҙен күрмәүҙән алйыр сиккә еткән егет көндәрҙең береһендә, һулып, болон сәскәһенә әүерелә. Улын әҙләргә сыҡҡан әсәһе, уны күҙҙәренән танып, гөл һауытына күсерә. Хәҙер ул өй гөлө булып тәҙрәләрҙе биҙәй.\nАстра сәскәһенең икенсе исеме нисек, беләһегеҙме? Йондоҙ-сәскә, тиҙәр уны. Имештер, Ер тирәләй йөҙөп йөрөүсе бер йондоҙ, ергә эйелеп нимәнелер иғтибарлап ҡарайым тигәндә генә, бер ярсығы кителеп төшә лә китә. Был ярсыҡ тупраҡҡа тамырлана һәм, күккә өҙөлөп баға торғас, йондоҙ кеүек кенә сәскәгә әүерелә.\nБоронғо римляндарҙа ла сәскәгә бәйле ҡыҙыҡлы тарих бар. Бүтәндәрҙе күҙәтеп, кеше һүҙенә ҡыҫылып йөрөгән бер кеше көтмәгәндә ала миләүшә (анюта күҙҙәре, тип тә әйтәләр) сәскәһе була ла ҡуя.\nСәскәләр, сәскәләр, сәскәләр... Уларҙың күбеһенең исемдәрен дә белеп бөтөрлөк түгел. Буяуҙары күҙҙең яуын ала. Алһыуҙары, күктәре, ҡыҙылдары, аҡтары, зәңгәрҙәре, һоролары, һарылары, сирень төҫөндәгеләр һәм тағы ла әллә ниндәй, әллә ниндәй тел менән аңлата алмаҫлыҡ төҫтәгеләре бар. Һоҡландырғандары, уйландырғандары, көлдөргәндәре, хатта илатҡандары була.\nСәскәләрҙең тағы ла бер изгелекле, кешегә хеҙмәт итә торған сифаты һирәк иҫкә төшә. Улар ваҡытты күрһәтә. Таң атҡанда, тажын асып, эңерҙә көн менән хушлашып йомарланғандарын һеҙ беләһегеҙ инде. Ә бит сәскәләр, тәүлек әйләнәһенә бер-бер артлы асылып йә йомолоп, теп-теүәл ваҡытты иҫкәртә. Әллә бер-береһе менән килешеп ҡуямы икән былар, тип аптырағаным бар. Һуң, бер үк тупраҡта, бер үк ҡояш аҫтында көн күр ҙә төрлө-төрлө ғәҙәтле булсы әле!\nБеҙ йәшәгән Башҡортостан тупрағында, мәҫәлән, нәҙек кенә һабаҡлы һары төҫтәге болон сәскәһе үҫә. Кәзә һаҡалы, тип йөрөтәләр.Ана шул сәскә иртәнге дүрттә күҙҙәрен аса. Уның артынса, күп тә үтмәй, ялбыр керпектәрен елгә елберләтеп, мәк сәскәһе уяна. Билсән тигән үләнде беләһегеҙ бит әле? Ул да сәскә ата. Көнгә тура ҡарар ваҡыты — иртәнге алты. Ошо уҡ ваҡытта кирелә-кирелә бәпембә уяна, етендең зәңгәр күҙҙәре болонға диңгеҙ төҫөн индерә. Яйлап ҡына, ирәйеп кенә картуф баҡсаһы йәнләнә. Аҡһыл-сирень картуф сәскәләре — үҙе бер матурлыҡ сығанағы. Ә етелә һуң? Ете сәғәт еткәнен иҫкәртмәҫме икән ни сәскәләр? Болонға ҡып- ҡыҙыл ғына мәрйен һибелһә — сәғәт ете булыр. Ҡәнәфер уңған ваҡыт.\nҠояш мөғжизәле нур-ҡулдары йылыһын өләшә- өләшә оло сәхнәгә, күк көмбәҙе түренә, әкрен генә тәгәрәй. Бөтә тереклек йә шатланып, йә теләр-теләмәҫ кенә көн битенә баға, һәм һеҙҙең өй янындағы баҡсала үҫкән пәйғәмбәр тырнағы ҡояшҡа күҙ ҡыҫа биреп ҡарап тора ла ирәйеп китеп, уның күктәге сәйәхәтен күҙәтергә то-тона. Сәғәтме? Сәғәт — туғыҙ. Күл, тыныс йылғалар өҫтөнә аҡ мәрмәргә йә һары балауыҙға оҡшаған ғорур томбойоҡтар һибелә.\nӘ төнөн? Төнөн нисек һуң, тиерһегеҙ. Ҡояш дәрәжәле генә үҙ бурысын үтәп, офоҡтоң иң ситенә генә баҫа ла, Ерҙең был яғына һынап ҡарап тора һәм, хушлашып, икенсе ярымшарға юллана. Шуны ғына көтөп торған тәмәке сәскәһе уяна һәм тән һиленә хуш еҫтәр һибергә тотона. Төнгө миләүшә иһә унан ҡалышмаҫҡа тырыша.\nСәскәләр күп инде ул. Холоҡтары ла төрлө-төрлө. Бер сәскәне, мәҫәлән «төн батшаһы» тип атайҙар. Ысы-нында иһә, ул — кактус. Төндөң ҡап уртаһы, ун ике сәғәт еткәс, таждарын аса.\nТәбиғәт — ғәжәп серле организм. Уның иҫәпһеҙ- һанһыҙ мөғжизәләрен аса-аса, кеше донъяны өйрәнә. Һәм шуныһын күңелегеҙгә һеңдереп ҡуйығыҙ: кеше, тәбиғәт, йондоҙҙар, ер, тотош йыһан бер-береһенә кәрәк булғанға, бер-береһенә ярҙам итеү мохтажынан яратылған. Теле булмаған, йәш түгеп илай белмәгән өсөн тәбиғәткә ҡул күтәреү — мәрхәмәтһеҙлек һәм гонаһтың иң ҙуры. Ана бит, сәскәләр илендә генә лә күпме мөғжизә, тылсым, өйрәнер серҙәр һәм изгелек бар. Өй янында тере сәғәт тотайым, тиһәгеҙ, рәхим итегеҙ, мин һанап биргәндәрҙе генә түтәлгә сәсһәгеҙ ҙә, оторһоғоҙ. Ә мин белмәгәндәре? Оһо-һо-һо!.. Улары, әлбиттә, бихисап. Уларының холҡон өйрәнеүҙе һеҙгә тапшырам.\nМөлдөрәп кенә күҙегеҙгә ҡараусы, күңелдәрегеҙгә матурлыҡ яғыусы, һеҙгә һоҡланып һәм ышанып бағыусы ал, ҡыҙыл, зәңгәр... сәскәләрҙе, моғайын, дуҫығыҙ һәм ярҙамсыларығыҙ итерһегеҙ һеҙ бынан кире.\nRetrieved from "https://wikisource.org/w/index.php?title=Сәскә-сәғәттәр(хикәйә)._Тамара_Ғәниева&oldid=353772"\nThis page was last edited on 28 April 2013, at 17:46.


«Юлдаш» радиоһы еңеүселәрҙе ҡотланы » "Урал" гәзите\n«Юлдаш» мәғлүмәт һәм йыр-моң каналы Халыҡ-ара ололар кѳнѳнә арнап, «Онотолмаҫ тәүге осрашыу» исемле бәйге иғлан иткәйне. Конкурс шарттарына ярашлы, ярты быуат бергә йәшәгән парҙар үҙҙәренең тәүге осрашыуы тураһында хәтирәләре менән бүлешеп, фотоларын ебәрергә тейеш ине. Иң ҡыҙыҡлы тарих радио тыңлаусылар ҡуйған лайктар аша билдәләнде.\nҮҙ ауылдаштарын конкурста ҡатнаштырыу идеяһын Лариса Иҫәнбаева күтәреп сыға. Ул «Юлдаш» радиоһы тѳркѳмѳндәге иғланды күреп ҡалыу менән ауылдаштары, быйыл бергә йәшәүҙәренең 60 йыллыҡ юбилейын билдәләйәсәк, татыу ғүмер итеүҙәре, ѳлгѳлѳ ғаилә тормошо менән бар район халҡына үрнәк булып торған Сиражетдиновтарҙың фотоһын ошо конкурсҡа ебәрергә тип тәҡдим итә. Мәҙәниәт, музей хеҙмәткәрҙәре оҙаҡ уйлап тормай, тиҙ арала мәҡәлә яҙып ебәрә һәм барлыҡ ауылдаштарын, туғандарын-таныштарын был ғаилә ѳсѳн Интернет селтәре аша тауыш бирергә саҡыра.\nЕңеүселәр 3 октябрҙә «Иртәнсәккәй тороп» тапшырыуында иғлан ителде. Был ҡыҙыҡлы конкурста бѳтәһе 3100 тауыш йыйып, Зифа апай менән Солтан ағай Сиражетдиновтар ғаиләһе еңеүсе тип табылды. Республиканың конкурста ҡатнашҡан 37 ғаиләһе араһынан яҡташтарыбыҙҙың иң күп тауыш йыйыуы бар Сермән халҡына ҡыуаныслы ваҡиға булды. «Онотолмаҫ тәүге осрашыу» акцияһы еңеүселәрен тәбрикләү өсөн «Юлдаш» радиоһы һәм БСТ каналының ижади тѳркѳмѳ Сермән ауылына килде. Ҡунаҡтарҙы «Хәтирә» фольклор ансамбле, мәҙәниәт хеҙмәткәрҙәре йола буйынса йыр-бейеү менән ҡаршы алды, фойела тѳрлѳ ҡул эштәренән күргәҙмә ҡуйҙы.\nЮбилярҙарҙы сәхнә түренә саҡырып, тантаналы рәүештә тәбрик иттеләр. Улар «Юлдаш» радиоһының стена сәғәте һәм «Танып» шифаханаһына юллама менән бүләкләнде.\nБергә йәшәүҙәренең 60 йыллығын билдәләргә йыйынған юбилярҙар - Зифа һәм Солтан Сиражетдиновтарҙы муниципаль район хакимиәте башлығының беренсе урынбаҫары Илгиз Сафый улы Теләүбаев та ҡотланы һәм Республика Башлығы Рѳстәм Зәки улы Хәмитов, муниципаль район хакимиәте исеменән бүләктәр тапшырҙы. «Юлдаш»тар матур байрам сараһына килгәндәрҙе йыр-моң, уйын-кѳлкѳлѳ тамаша менән ҡыуандырҙы.


Ысынбарлыҡ бәхәстә асыла\nБер төркөм башҡорт йәштәре дебат уйындарында көс һынашты. Күнекмәләр фекереңде нигеҙләп әйтә белеү оҫталығын шымартыу маҡсатын ҡуя. Белгестәр фекеренсә, барыһының да теле туған телендә асыла.\nКешенең аң кимәлен әсә телендә үҫтереү, бәхәстәрҙә уңышлы сығыш яһау өсөн мөмкинлек бирә. Шуға ла башҡортса дебат уйындары ойоштороу тураһында тәҡдим яңғыраҡас та төрлө уҡыу йорттарында белем алыусы 3 тиҫтәгә яҡын йәш кеше уны дәррәү күтәреп ала.\nДебат уйыны боронғо сәсәндәр әйтешен хәтерләтә. Командаға бүленеп йәштәр үҙ фекерен яҡларға тейеш. Башҡорт дәүләт университетының тарих факультеты магистранты Ғаяз Бикбулатов бәхәсләшә белеү шәхестең фекерләү ҡеүәһен сағылдыра тигән фекерҙә. Был оҫталыҡты тәүҙә туған телдә, артабан кешелек һөйләшкән башҡа телдәрҙә лә камиллаштырырға була.


Заман менән бер ҡатарҙан\n6 Август 2018, 18:58\nУраҡҡа төшөргә һанаулы ғына көндәр ҡалды. Әммә быйылғы уңыш игенселәрҙе бер ҙә шатландырырлыҡ түгел, сөнки йыл ауыр килде: сәсеү кампанияһы тамамланғандан бирле ямғыр яуманы, июнь айындағы ҡыуан елле һыуыҡ көндәр баҫыуҙағы булған ғына дымды киптерҙе, ә июль һәм август айҙарындағы үтә ныҡ эҫелек “йығылғанға – йоҙроҡ” һымаҡ булды. Күп фермерҙарҙың баҫыуҙарындағы иген, ерҙән ҡарыш самаһы ғына күтәрелеп, тамырында көйҙө. Һәләк булған баҫыуҙары, юҡҡа түгелгән хеҙмәт, сарыф ителгән көс һәм әсе тир, әлбиттә, ауыл хужалығы эшсәндәренең кәйефен төшөрөрлөк етди сәбәптәр...\nЛәкин үҙ эшенә фиҙакәр бирелгән, ҡаршылыҡтарҙы еңеп өйрәнгән тәжрибәле фермерҙар йылдың уңышһыҙ килеүенә зарланып, ҡул ҡау-шырып ултырмай. Мал аҙығы әҙерләү менән бер рәттән улар ҡоролоҡ эҙемтәләрен кәметеү юлдарын эҙләй, киләсәккә пландар ҡора, заманса тех-нологияларҙы индереү тура-һында уйлай.\nУтыҙ йылға яҡын ғүмерен фермерлыҡ эшенә бағышлаған Й.С.Алғошаев та шундайҙар иҫәбендә. Тәбиғәт көйһөҙлөгөнә көйөнөп ултырмай, булған ғына игенде әрәм-шәрәм итмәй йыйып алыу, уны эшкәртеү һәм һаҡлау сараларын ваҡытында һәм сифатлы итеп башҡарыу уйы менән яна. Шул маҡсатта Йәмил Сәмиғулла улы ҙур һәм мөһим эшкә йөрьәт иткән: хаҡы 5 миллион һум самаһы торған заманса яңы иген таҙартыу ҡоролмаһы һатып алған. Уны Матрай ауылында ҡуртымға алып файҙаланып килгән ырҙын табағына урынлаштырған. ЗАВ-25 тип аталған был комплекс Белгород өлкәһенең Строитель ҡалаһында урынлашҡан “АгроСельМаш” заводында етештерелгән.\n– Беҙҙең завод сығарған ҡоролмалар бөтә Рәсәй буйлап тарала, хатта Алыҫ Көнсығышҡа, Хабаровск крайына тиклем ебәрелә, – ти ЗАВ-ты ҡорған бригада етәксеһе, инженер Дмитрий Овсянников. – Комплекстарҙы һеҙгә күрше ятҡан Силәбе, Ырымбур өлкәләренә һатып, уларҙа урынлаштырғаныбыҙ булһа ла, Башҡортостан менән был беҙҙең беренсегә хеҙмәттәшлек итеүебеҙ. Әле беҙ Башҡортостанда, атап әйткәндә, “Башсельхозтехника” дәүләт унитар ауыл хужалығы предприятиеһы территорияһында үҙебеҙҙең филиалды астыҡ һәм Йылайыр районындағы был эшебеҙ – тәүгеһе. Бер комплексты урынлаштырыу ай самаһы ваҡытты ала: соҡор ҡаҙыу, майҙанды тигеҙләү, ҡоролманы урынлаштырып, бетонлау, вибрация менән үҙәктән ҡыуыусы сепаратор, аэродинамикалы орлоҡ машинаһы “Алмаз”ды ҡуйыу – бер көндә эшләнә торған еңел эш түгел. Бының өсөн юғары квалификациялы белгестәрҙән торған бригада төҙөлгән, беҙ ун дүрт йылдан ашыу тик ошондай комплекстарҙы ҡороу, йәғни монтажлау менән генә шөғөлләнәбеҙ. Уға ике йыл гарантия бирелә, бөтә ҡоролмалар сертификация үткән. Әлбиттә, хаҡы арзан түгел, әммә иген уңһа, агрегат буш тормаһа, ул бер йылда үҙенең хаҡын кире ҡайтара ала.\n– Сәғәтенә 25 тонна игенде таҙарта алған ҡеүәтле ҡоролма минең өсөн генә түгел, райондың бөтөн фермерҙары өсөн дә бик кәрәк, – ти Йәмил Сәмиғулла улы. – Миңә ҡалһа, уның сығымы ҡапланыуы түгел, ә беҙгә, дөйөм эшкә файҙа килтереүе мөһим. Заманса технология буйынса көйләнгән агрегат игенде (бойҙай, арпа, арыш, һоло кеүек бөртөклө культураларҙы ла), етен, борсаҡ, фасоль, нут (ноҡот борсағы), чечевица (яҫмыҡ, йәки яҫы борсаҡ) кеүек ҡуҙаҡлыларҙы ла таҙарта, калибрлай, сифатына ҡарап бүлә, орлоҡтарҙы айыра. Ошоғаса беҙ беренсе сорт сифатлы, калибрланған иген сәскәнебеҙ ҙә юҡ, тиерлек. Шуға күрә яңы комплексҡа өмөтөбөҙ ҙур.\nБеҙ һөйләшкәнсе водитель Виктор Мущелев йөрөткән “КамАЗ” автомашинаһы тәүге ҡарабойҙайҙы килтереп тә бушатты. Шул арала ҡеүәтле ҡоролма “телгә килде” һәм геүләп уны таҙартып, ҡыйын айырып, таҙа ярманы контейнерға бушатып та өлгөрҙө. Иген таҙартыу комплексы менән бер генә кеше идара итә. Әлеге көндә монтажлаусы бригада менән Япарһаҙ ауылынан Айбулат Алғошаев өйрәнеп, эш нескәлектәренә төшөнөп йөрөй. Совхоз заманында ырҙын табағында тиҫтә йылдан ашыу иген таҙартыуҙа эшләгән кешегә был заманса технологияны ла өйрәнеү ауыр түгел. Евгений Куликов, Алексей Акатов, Александр Поздняков, Дмитрий Овсянниковтан торған бригадаға йәшәргә һәм эшләргә бөтә уңайлыҡтар тыуҙырылған, Матрай ауылынан Әмир Исҡужин иһә уларҙы тәмле аш-һыу менән һыйлай.\nЗаман ауырлыҡтарынан ҡурҡмай, алға ҡарап йәшәгән, бөтә көсөн һалып эшләгән, яҡындары өсөн уңайлы шарттар тыуҙырырға, уларға лайыҡлы тормош булдырырға тырышҡан фермер Йәмил Сәмиғулла улы кеүек уңғандар бары һоҡланыу тойғоһо ғына уята. Бер-береһе өсөн өҙөлөп тора Алғошаевтар: әле лә Илфат һәм Рафиҡ ҡустылары уның янында, көстәренән килгәнсе ярҙамлашып, кәңәшләшеп, ҡул һәм һүҙ ярҙамы күрһәтеп, хуплап йөрөй ине. Туғандар берҙәмлегенән дә көслөрәк нимә бар тағын?!


Һәр ҡайҙағыса, Ленин исемендәге – “Зенит” крәҫтиән хужалығында ла яҙғы баҫыу эштәренең ҡыҙған мәле. Яҙҙың бер көнө йылды туйҙыра, тигәндәй, механизаторҙар аяҙ торған мәлдең, һәр минуттың, сәғәттең ҡәҙерен белеп эш итә.\nХужалыҡта төшөмлө культура - шәкәр сөгөлдөрө 550 гектар майҙанды биләйәсәк. Тәжрибәле механизатор Рушат Вахитов иһә “татлы тамыр” баҫыуын культивациялап, сәсеүгә әҙерләй ине. Бөгөн был культураны сәсеүгә төшөргә планлаштыралар.\nБаҫыу эшсәндәрен ике тапҡыр ҡайнар аш менән һыйлайҙар. Төшкө һәм киске аш ялан батырҙарына эш урындарына уҡ килтерелә. Был ҡыҙыу эштең туҡталып тормауына һәм ҡыҫҡа срокта сәсеүҙе тамамлауға булышлыҡ итә лә инде.


Симулятор Секс Уйындан – Уйынға Реаль Онлайн Порно\nСекс-Симулятор: Реаль Күпкә Ҡарағанда, Порнофильм\nПорно эш ҡасан етә, индустрияһы бөгөн төп маҡсат-уның интерактив ашыу эшләй. Тел кешенең хис-тойғоларын, уларҙа реаль булған тәжрибәм был сексуаль, уларҙы интернетҡа сығыу, өлкәндәр өсөн наслаждаться уның күңелен. Бер нисә альтернатива булып порнофильм интернет яҡлы. Ҡайһы бер сайтта интерактив ашыу фильмды эшләй тырышты, тамашасыларҙы һайларға мәжбүр итә, тип алға хәрәкәт итә. VR-мауыҡтырғыс шулай уҡ порно тәжрибә тәҡдим итә. Ә сайты секс менән тере булһа тағы - ч камера һәм, ундағы ҡыҙҙар менән шәхси камераһы булғаны өсөн шоу яллай, әммә был бик ҡәҙерле.\nШуға ҡарамаҫтан, беҙ альтернатива тәҡдим иң ҡыҙыҡлы береһе, һәм ул тулыһынса интерактив тулыһынса бушлай. Секс уйындар симулятор-был исем беҙҙең сайт, һәм беҙ тап һеҙҙең тәҡдим итә, йәғни рекламалау беҙҙең исемдән. Ололар өсөн интерактив уйын коллекцияһы менән килделәр беҙ, һеҙ унда төп иғтибар бүленә һәм бында секс менән һынауҙар һындыра теләһә, ул һеҙ телисез, шулай уҡ персонаждар настроить, уның менән һеҙ быны эшләй ала. Шул уҡ ваҡытта виртуаль донъя енси күпкә йомшаҡ уйнай, һәм бер ҡасан тураһында хыялдар фетиш., Был уйын әйтерҙән персонаждар бер ҡасан да "юҡ", һәм бер нәмә лә юҡ, уларһыҙ эшләү мөмкин түгел, сөнки улар тәбиғәт ҡанундарына буйһона. Әлеге ваҡытта беҙ өлкәндәр өсөн симулятор йыйып бөтә яҡшы, бөтә эйә реалистик графика һәм уларҙың хәрәкәте, тауыш эффекты тулы һәм contemporize яҡшы кросс-платформа файҙалана. Артабанғы параграфта биреү хаҡындағы һөйләшеүҙәр ентекләп коллекцияһын был удивительных.\nИзделияларҙы Теләһә Ниндәй Һын Өсөн Беҙҙең Бар, Һеҙ Уларҙы Алыр Булһағыҙ\nӘгәр һеҙ бер ҡасан да уйнап секс-яңы быуын симулятор, һеҙ, ысынлап та ла, ысҡындырып ҡайһы бер интенсив онлайн-тәьҫораттар. Коллекцияларында, беҙ уларға эйә, китерелә менән генә HTML5-уйын, ул күпкә ҡатмарлыраҡ һәм шул тиклем енси азатлыҡ раят планын тәҡдим итә, был-раят барыһы менән сағыштырып булмай, донъя уйындары тәҡдим менән асыҡтан-асыҡ, ләкин урын алһын менән бәйләнеш картаһында бөтәһе лә, һеҙ теләһә ниндәй ысул цыпочки трахать алмай, ниндәй теләмәй. Настроить һеҙҙең был уйын башында уйындың күпселектә енси цыпочки мөмкинлеге ала., Күпкә тәрән һәм көйләп, кәүҙәмде үлсәмдәрен үҙгәртеү тураһында бик күп ҡыҙҙар һәм мөмкинлек бирәсәк һезгә тибы әйберләр, улар тураһында һәм шулай уҡ толомо, йәки енси һәм күнекмәгән кешегә хатта шәхес һыҙатланды.\nНисек кенә һеҙ был уйын тергеҙеүҙә ҡатын-ҡыҙҙы үҙ хыялдар, һәм һеҙ уларҙы һәр ағзаһы үҙе аватар теләһә ҡай һы трахнуть засовывать дырка алмай. Һеҙ шулай уҡ тирә-яҡ уйынсыҡ ала, улар һезгә ярҙам һеҙҙең фантазия ҡәнәғәтләндермәй. Беҙ тематик уйындар тәҡдим итә, шулай уҡ, тирә-яҡ һы йүнәлтелә һәм табы. Был популяр уйын-симулятор секс, сөнки был категория БДСМ, уларҙың ҡарашы менән оҫта уйнай, ә ҡайһы бер лездом өсөн фантазияһы тураһында доминантка һеҙҙең менән бара. Трахнуть цыпочки әгәр һеҙ теләгән һәр йөклө, ауырлы булып порноигр беҙгә, беҙ килгәс уйын менән сексуаль һәм хатта ялбыр., Бының өсөн беҙҙең сайтҡа һәм тағы барыһы ла натурал. Беҙ булдык бер нисә гей бар-секс-һәм уйындар транс-секс-симулятор, үҙ сексуаль һәм һеҙҙе хәүефһеҙ мөхит ҡырағай мөмкинлектәре тикшерелде.\nБыл Ҡыҙыҡлы Уйын Техник Деталдәре\nБыл процесс ҡатмарлы ғына түгел һыныу һеҙҙе уйынға сығып, уйындан ҡәнәғәтбеҙ. Движок һәм графика, был уйындар ҡулланып эшләү, - был-шул элементтары, улар һеҙ тойорға мәжбүр, - тип, реаль тәжрибәһе бар. Бөтә тәне бәйләнешкә инә, ә был, тимәк, бөгөлөш покачиваться булып, тире синеть була, ә бөтөн зиять була. Тағы ла бер элементы, уларҙың тәжрибәһен өҫтәп реалистик дөйөм уйынды беҙҙең сайтта, был эште., Енси һеҙҙең тауыш эффекты бирә, мамыҡ кеүек задница, позыв рвотный, шлепка һәм шлепка, шулай уҡ ауыр һулыш, крик һәм стон, ул шулай яҡшы ғәмәл менән contemporize. Бдсм булыу-ҡолдар һәм уйын шул тиклем стон реалистик крик, улар башлайҙар тип йәлләмәй. Ә уйын тағы ла булған, бысраҡта уның менән ошондай һөйләшеүҙәр бара, ул донъя уйындары өлкәндәр-был артыҡ майлы, ул пробежать күп эшләргә әҙер түгел.\nМин ышанам, был һеҙҙең өсөн бик күңелле яңғырар, һеҙ gnu лицензияһы булыу-булмауға ҡарамаҫтан, һеҙ һәм һеҙҙең барлыҡ мөмкинлектәрен һынап ала һәм бушлай туранан-тура алдағы браузер параграф һүрәтләү Секс-симулятор, бөгөн кис!


Индияла өс ҡуллы, дүрт аяҡлы бала тыуған\n23 Сентябрь 2019, 16:31\nIndia Times Post порталы һәм Daily Mail Британия гәзите хәбәр итеүенсә, Индияның Раджастан штатында өс ҡуллы һәм дүрт аяҡлы ҡыҙ донъяға килгән.Шул уҡ нәшриәт билдәләүенсә, ҡыҙҙың игеҙәге – малай һап-һау булып тыуған. Табиптар фаразлауынса, әсә ҡарынында өс игеҙ яралғы булған, әммә ике яралғы ҡушылып, йәбешеп үҫешкән, булырға тейеш. Әсә кеше ауырға ҡалғандан алып бер ҙә УЗИ үтмәгән була. Шуға ла, табиптар был хаҡта белмәй ҡала.\nМедиктар билдәләүенсә, сабый тыуғас та тын юлы менән бәйле проблемалар була, әммә улар хәҙер хәл ителгән. Табиптар баланы икенсе госпиталгә юллаған, унда уның артыҡ тән ағзаларын алып ташлау буйынса операция яһаясаҡтар. Операция яҡшы тамамланһа, яңы тыуған сабыйҙың ғүмеренә инде бер ни янамаясаҡ, ти медиктар.